பி.கே.ஆர்.தேசிய துணைத் தலைவர் பதவியைத் தக்கவைத்தார் அஸ்மின்

ஷா ஆலம்,

பி.கே.ஆர். கட்சியின் தேசியத்தலைவராக டத்தோ ஸ்ரீ அன்வார் இப்ராஹிம் நேற்று அதிகாரப்பூர்வமாக பதவியேற்றார். அதே சமயம், மிகவும் பரபரப்புடன், சர்ச்சைக்கிடையே நடைபெற்ற கட்சியின் துணைத்தலைவர் பதவிக்கான தேர்தலில் டத்தோ ஸ்ரீ அஸ்மின் அலி தமது பதவியை தக்க வைத்துக்கொண்டார். கட்சியின் பொதுப்பேரவை நேற்று இங்கு நடைபெற்று முடிவுறும் தறுவாயில் அதன் தேர்தல் செயற்குழுவின் தலைவர் ரஷிட் டின் இத்தேர்தல் முடி வுகளை அறிவித்தார்.

Read More: Malaysia Nanban Tamil Daily on 19.11.2018


சிறுமிகளிடம் பாலியல் கொடுமை !

சிறுமிகளிடம் பாலியல் கொடுமை புரிந்த அமெரிக்க பிரஜைக்கு சிங்கப்பூர் நீதிமன்றம் மிகக்குறைவான தண் டனை விதித்திருப்பது குறித்து மக்கள் ஆத்திரம் அடைந்துள்ளனர். அமெரிக்காவைச் சேர்ந்த தற்காப்புக் கலை பயிற்சியாளரான ஜோஸ்வா ரோபின்சன் என்ற 39 வயதுடைய நபர், இரு சிறுமிகளை பாலியல் இச்சைக்கு பலி யாக்கியதோடு, அந்தச் சம்பவங்களை படமெடுத்து வைத்திருந்ததாக நீதிமன்றத்தில் குற்றஞ்சாட்டப்பட் டிருந்தார். மேலும், ஜோஸ்வா தங்கியி ருந்த இடத்திலிருந்து ஏராளமான ஆபாச படங்களும் சிறார்கள் தொடர்பான ஆபாசப் படங்களும் மீட்கப்பட்டன. இந்த நபருக்கு நீதிமன்றம் நான்கு ஆண்டு சிறைத் தண்டனை விதித்துத் தீர்ப்புக் கூறியது. இந்த ஆளுக்கு விதிக்கப் பட்ட இந்தத் தண்டனை போதாது என்று மக்கள் மத்தியில் பரவலாக அதிருப்தி உருவாகி இருக்கிறது. இரு சிறுமிகளிடம் பாலியல் தொடர்பு வைத்திருந்த ஒவ்வொரு குற்றச்சாட்டுக்கும் அந்த நபருக்கு 10 ஆண்டுகள் வரை சிறைத் தண்டனையும் அபராதமும் விதிக்கப்பட்டிருக்க வேண்டும் என்ற கருத்து மக்களிடையே நிலவுகிறது. தண்டனை மிகக்குறைவாக வழங்கப்பட்டிருப்பதை எதிர்த்து மக்கள் மகஜர் இயக்கத்தினைத் தொடங்கி யுள்ளனர். மொத்தம் 9 குற்றச்சாட்டுக்கள் அவன் மீது சுமத்தப்பட்டிருந்தன. இதில் மூன்று குற்றச் சாட்டுக்கள் சிறுமிக ளுடன் பாலியல் உறவு வைத்துக் கொண்டது தொடர்பானதாகும். மற்றவை ஆபாசப் படங்கள் வைத்திருந் தது, சிறுமிகளுக்கு ஆபாசப் படங்களைக் காட்டியது சம்பந்தப்பட் டவை யாகும். இந்தக் குற்றச்சா டுக்களின் பேரில் 4 ஆண்டுகள் மட்டும்தான் சிறைத்தண்டனையா? என்று மக்கள் கேள்வி எழுப்பியுள்ளனர். இந்தத் தண்டனையை மறுபரிசீலனை செய்ய வேண்டும் என்று கோரும் மகஜரில் பல ஆயிரக்கணக்கானோர் கையெழுத்திட்டுள்ளனர்.


2022-ல் புதிய இந்தியா..! - சென்னையில் பிரதமர் மோடி உறுதி

சென்னையில் நடைபெற்றுவரும் 'தினத்தந்தி பவளவிழா'வில் பிரதமர் மோடிகலந்துகொண்டார். விழாவில் உரையைத் துவங்கும் போதும்   முடிக்கும்போதும் 'வணக்கம்' என்று தமிழில் பேசினார் மோடி . மேலும் பத்திரிகையாளர் மோகன் மறைவுக்கு இரங்கல் தெரிவித்தார்.

பின்னர் பிரதமர் பேசும்போது, “பாமர மக்களின் கருத்துகளை எடுத்துரைக்கும் கருவியாக ஊடகங்கள் விளங்கிவருகின்றன. தற்போது, தொழில்நுட்ப வளர்ச்சியால் ஊடகங்கள் பல்வேறு மாற்றங்களை அடைந்துள்ளன. சுதந்திரப் போராட்டத்தின்போது பிராந்திய மொழி ஊடகங்கள் மிகப்பெரும் பங்காற்றின.

'தூய்மை இந்தியா', 'மேக் இன் இந்தியா' போன்ற அரசின் திட்டங்களை மக்களிடம் கொண்டு சேர்த்ததில் ஊடகங்களின் பங்கு மகத்தானது. 2022-ம் ஆண்டில் ஊழல், சாதிப் பாகுபாடு, பயங்கரவாதம் இல்லாத புதிய இந்தியா உருவாகும். அடுத்த 5 ஆண்டுகளில் இதைச் சாத்தியப்படுத்துவோம். சென்னை மழைவெள்ளத்தில் உயிர் இழந்தவர்களுக்கு இரங்கல் தெரிவித்துக்கொள்கிறேன். தமிழகத்துக்கு மழை நிவாரண உதவிகளை மத்திய அரசு வழங்கும்” என்றார்.


நான்  துணைப்பிரதமராக விரும்பவில்லை

கோலாலம்பூர்,

என் மனைவி, டாக்டர் வான் அஜிசா எனக்காக அவரின் பண்டான் நாடாளுமன்றத் தொகுதியை விட்டுக்கொடுத்தால் பிறகு யார் துணைப்பிரதமராவது என்ற கேள்வியை முன் வைத்துள்ளார் டத்தோ ஸ்ரீ அன்வார் இப்ராஹிம்.டத்தோ ஸ்ரீ டாக்டர் வான் அஜிசா வான் இஸ்மாயில் இந்நாட்டின் துணைப்பிரதமர். அவர் தமது தொகுதியைக் காலி செய்தால் துணைப்பிரதமர் பதவியும் காலியாகும். ஆகவே, அவ்வாறு செய்வது சாத்தியமில்லை என்பதால் அத்தொ குதியை நான் தேர்ந்தெடுக்கவில்லை.அத்தொகுதியில் போட்டியிட்டு நான் வென்றால், துணைப்பிரதமராக எனக்கு விருப்பம் இல்லை.

Read More: Malaysia Nanban Tamil Daily on 17.9.2018


ரசாயனத்தைக் கொட்டிய சம்பவத்தில் எனக்குத் தொடர்பா?  குற்றச்சாட்டுகள் பரப்புவதை நிறுத்துங்கள்.

பாசிர் கூடாங்,

கிம் கிம் ஆற்றில் ரசாயனத்தைக் கொட்டிய சம்பவத்தில்  சம்பந்தப்பட்டுள்ளதாகக் கூறப்படும் ஒரு தொழிற்சாலை தனக்கு சொந்தமானது என சில தரப்பினர் குற்றச்சாட்டுகளை பரப்பி வருவது குறித்து ஜொகூர் ஆட்சியாளர், சுல்தான் இப்ராஹிம் இப்னி அல்மர்ஹூம் சுல்தான் இஸ்கண்டார் கண்டனம் தெரிவித்துள்ளார். தங்கள் கடமைகளை ஆற்றத் தவறியுள்ள தரப்பினர் மீதுதான் பலவீனம் உள்ளது. அவர்கள் மீதான மக்களின் கவனத்தை திசை திருப்பு வதற்கு இதுபோன்ற செயல்களில் ஈடுபடாமல் அவர்களின் பிரச்சினைக்குத் தீர்வு காண்பதில் கவனம் செலுத்த வேண்டும் என்று சுல்தான் நினை வுறுத்தினார்.

Read More: Malaysia Nanban Tamil Daily on 18.3.2019


கட்டுகடங்காத மேம்பாட்டுத் திட்டங்களை அனுமதித்தது ஏன்?

கோலாலம்பூர்,

பினாங்கு மாநிலத்தில் ஏற்பட்ட வரலாறு காணாத கனமழை, திடீர் வெள்ளத்திற்கு அந்த மாநிலத்தில் மேற்கொள்ளப்பட்டு வரும் கட்டுக்கடங்காத மேம்பாட்டுத் திட்டங்களே காரணம் என்று பலமான குற்றச்சாட்டுகள் எழுந்துள்ள வேளையில் கண்மூடித்தனமான மேம்பாட்டுத்திட்டங்களுக்கு எவ்வாறு அனுமதி தரப்பட்டது என்ற கேள்வியும் எழுந்துள்ளது.

என்றும் இல்லாத அளவிற்கு கடந்த இரண்டு ஆண்டுகளில்  மட்டும் பினாங்கு  மாநிலத்தில் ஒன்பது நிலச்சரிவு மற்றும் திடீர் வெள்ளம் ஏற்பட்டு இருப்பது ஏன் என்ற கேள்வி எழுந்துள்ளது.  கடந்த ஆண்டு2016 அக்டோபர் 14 ஆம் தேதி  தஞ்சோங் பூங்காவில் ஜாலான் லெம்பா பெர்மாய் - புஞ்சாக் எர்ஷ்கின் சாலையில் நிகழ்ந்த நிலச்சரிவு சம்பவத்தை தொடங்கி  கடந்த சனிக்கிழமை எழுவர் பலியான திடீர் வெள்ளம் வரையில் சங்கிலித் தொடரைப்போன்று அடுக்கடுக்காக நிலச்சரிவு, திடீர்வெள்ளப் பேரிடர் நிகழ்ந்து கொண்டு இருக்கின்றது.

ஒவ்வொரு முறையும் இது போன்ற சம்பவம் நிகழும் போது பினாங்கு பயனீட்டாளர் சங்கமும் மண்ணின் தோழர் கழகமும் கடுமையான குற்றச்சாட்டு களை  முன்வைத்த போது அவற்றை மாநில அரசாங்கம் மறுத்தே வந்துள்ளது. கடந்த 2016 நவம்பர் 7 ஆம் தேதி  அதாவது தீபாவளி முடிந்து ஒரு வாரத்தில்  தெலுக் பஹாங், ஜாலான் ஊஜோங்கில் நிகழ்ந்த நிலச்சரிவு சம்பவத்தின் போது அப்பகுதிக்கு அருகில் உள்ள மலைச்சாரல் பகுதியில் மலைகள் வெட்டப்பட்டு மேற்கொள்ளப்பட்ட மேம்பாட்டுத்திட்டமே முக்கிய காரணம் என்று தங்களின் ஆய்வில் தெரியவந்துள்ளதாக  பினாங்கு பயனீட்டாளர் சங்கத் தலைவர் முகமட் இட்ரிஸ் குற்றச்சாட்டை முன்வைத்தார்.

Read More: Malaysia Nanban News Paper on 8.11.2017


லண்டனின் நடந்த கொடூரத் தாக்குதல்.

பிரிட்டன் தலைநகரான லண்டனில் நேற்று நிகழ்ந்த இரு தீவிரவாத தாக்குதல் சம்பவங்களில் எழுவர் பரிதாபமாக உயிரிழந்தனர். லண்டனில் உள்ள உல கப் புகழ்பெற்ற பாலத்தில் சென்று கொண்டிருந்த வேன் ஒன்று அப்பாலத்தில் சென்று கொண்டிருந்த பாதசாரிகள் மீது மோதியது. இதனையடுத்து, மூன்று பேர் லண்டன் பாலத்திலிருந்து அருகிலுள்ள பரோ மார்க்கெட் என்ற பகுதிக்குள் கத்திகளுடன் ஓடினர். கண்ணில் தென்பட்டவர்கள் மீது சரமாரியாக தாக் குதல் நடத்தினர். இந்த தாக்குதலில் பலர் காயம் அடைந்ததாக முதல்கட்ட தகவல்கள் வெளியாகியது. காயம் அடைந்தவர்களை மீட்டு மருத்துவமனையில் சேர்த்து, தாக் குதல்காரர்களை வேட்டையாடும் பணியில் லண்டன் போலீஸ் துரிதமாக ஈடுபட்டனர். தாக்குதல்தாரிகள் மூன்று பேரையும் லண்டன் போலீஸ் சுட்டுக் கொன்றது. இது பயங்கரவாத தாக்குதலாகவே கருதப்படுவதாக லண்டன் போலீஸ் தெரிவித்து உள்ளது. லண்டன் பாலத்தில் தாக்குதல்தாரிகளால் பொதுமக்களில் எழுவர் கொல்லப்பட்டுள்ளனர். தாக்குதல் குறித்து தகவல் கிடைத்ததும் போலீஸ் துரிதமாக, தைரியமாக செயல்பட்டது. போலீஸ் நடத்திய மூன்று ஆண் தாக்குதல்தாரிகள் கொல்லப்பட்டனர் என பிரிட்டிஷ் பயங்கரவாத எதிர்ப்பு படை அதிகாரி மார்க் ரோவ்லே கூறியுள்ளார். தாக்குதல் நடத்தியவர்கள் தங்களுடைய உடலில் வெடிகுண்டுகளை கட்டியவாறு தோற்றத்தை ஏற்படுத்தி உள்ளனர், ஆனால் அவை போலியானவை என பின்னர் தெரியவந்து உள்ளது. இதற்கிடையே தாக்குதல் நடத்தப்பட்ட பகுதியில் இருந்து 30-க்கும் மேற்பட்டோரை மருத்துவமனைக்கு அழைத்து சென்றதாக ஆம்புலன்ஸ் சர்வீஸ் தரப் பில் தெரிவிக்கப்பட்டு உள்ளது. தாக்குதலை அடுத்து பாதுகாப்பு பலப்படுத்தப்பட்டு உள்ளது. பிரிட்டனின் மான்செஸ்டர் நகரில் நடந்த தற்கொலை தாக்குதல் ஒன்றில் 22 பேர் கொல்லப்பட்ட சம்பவம் நடந்து இரண்டு வாரத்துக்குள்ளாக இந்த சம் பவம் நடந்துள்ளது. பிரிட்டனில் தேர்தல் நடைபெற உள்ளநிலையில் அடுத்தடுத்த பயங்கரவாத தாக்குதலானது பதற்றத்தை ஏற்படுத்தி உள்ளது.


1 எம்டிபியின் கடனை செலுத்த வெ.200 கோடி தந்தார் டான்ஸ்ரீ ஆனந்த கிருஷ்ணன்

கோலாலம்பூர், ஏப். 19- கோடீஸ்வரர் டான்ஸ்ரீ ஆனந்த கிருஷ்ணன் மூலமாக கிடைத்த 200 கோடி வெள்ளியைக் கொண்டு மே பேங்கிற்கும் ஆர்.எச்.பி. பேங்கிற்கும் கடனை திருப்பி செலுத்தியுள்ளது 1எம்டிபி நிறுவனம். கடந்த ஆண்டில் நிதி நெருக்கடியை எதிர்நோக்கிய 1எம்டிபி, மே பேங்கிற்கும் ஆர்எச்பி பேங்கிற்கும் கடனை செலுத்த முடியாமல் தடுமாறிக் கொண்டிருந்தது. எனினும் கோடீஸ்வரர் அந்த கடனை திருப்பி செலுத்துவதற்கு 200 கோடி வெள்ளி கடனுக்கு ஏற்பாடு செய்து கொடுத்துள்ளார். இப்போது அந்த இரு வங்கிகளுக்கும் கடன் திருப்பி செலுத்தப்பட்டுவிட்டது என்று 1 எம்டிபி நேற்று அறிவித்தது. கடனை திருப்பி செலுத்துவதற்கு அந்த இரு முன்னணி வங்கிகளும் நிர்ணயித்திருந்த காலக்கெடுவிற்கு முன்னதாகவே மார்ஸ்தான் இன்வெஸ்மெண்ட் என்.வி. மூலமாக பெறப்பட்ட 200 கோடி கடன் வசதியின் மூலம் அந்த பெருங் கடன் அடைக்கப்பட்டிருப்பதை மகிழ்ச்சியுடன் தெரிவித்துக் கொள்வதாக 1 எம்டிபி தெரிவித்தது. நிதியமைச்சின் 1 எம்டிபியின் துணை நிறுவனமான பவர் டேக் இன்வெஸ்பென் ஹோல்டிங்ஸ் சென்.பெர்ஹாட்டில் தங்களின் பங்குரிமைக்கான 200 கோடி வெள்ளி முதலீட்டுக்கான சுயேச்சை மின் உற்பத்தி நிறுவனமான தஞ்சோங் எனர்ஜி ஹோல்டிங்ஸ் தனது பங்களிப்பின் மாற்று நடவடிக்கையாக இந்த கடனை திருப்பி செலுத்துவதற்குரிய ஏற்பாட்டை செய்திருந்தது. இந்த கடனை திருப்பி செலுத்தும் நடவடிக்கையானது மிக முக்கியமான ஒன்றாகும். காரணம், இதன் மூலம் 1 எம்டிபி பெற்றிருந்த கடன் குறைக்கப்பட்டிருப்பதாக அது தெரிவித்துள்ளது. சம்பந்தப்பட்ட வங்கிகளுக்கு கடந்த 2014 நவம்பர் 30ஆம் தேதிக்குள் அக்கடனை 1எம்டிபி திருப்பி செலுத்தியிருக்க வேண்டும். ஆனால், அதனால் இயலாமல் போனதால் கடனை செலுத்துவதற்கான காலக்கெடு 2014 டிசம்பர் 36ஆம் தேதி வரை நீடிக்கப்பட்டது. பின்னர் 2015 ஜனவரி 30ஆம் தேதி வரை மேலும் நீடிக்கப்பட்டது. அப்போதுகூட அத் தொகையை 1எம்டிபியினால் திருப்பி செலுத்த இயலவில்லை என்று த எட்ச் பைனான்ஷியல் டெய்லி பத்திரிகை கூறியது. மூன்றாவது முறையாக காலக்கெடுவை நீட்டிக்கும்படி 1 எம்டிபி செய்துகொண்ட விண்ணப்பத்தை அவ்விரு வங்கிகளும் நிராகரித்தன. அதன் பின்னரே, டான்ஸ்ரீ ஆனந்த கிருஷ்ணன் தலையிட்டு அக்கடனை செலுத்துவதற்குரிய ஏற்பாடுகளை செய்தார் என்பது குறிப்பிடத்தக்கது.


செல்வா போலீசுடன் ஒத்துழைப்பார்!

பாலியல்  குற்றங்களுக்காகவும்   வேறு   பல    குற்றங்களுக்காகவும்  கனடாவில் 24 ஆண்டுகள் சிறைத் தண்டனை   அனுபவித்து  விட்டு     மலேசியா    திரும்பிய    எஸ்.  செல்வகுமார்  குறித்து   பொதுமக்கள்   கவலை   கொள்ள   வேண்டியதில்லை  என  இன்ஸ்பெக்டர்- ஜெனரல்   அப்   போலீஸ்   காலிட்   அபு  பக்கார்    கூறினார்.

செல்வா   போகுமிடங்கள்   குறித்து   தகவல்   தெரிவித்து   போலீஸ்   அவரைக்   கண்காணிப்பதற்கு    உதவுவார்  என்றாரவர். செல்வா,   செய்த   குற்றங்களுக்குத்   தண்டனை    அனுபவித்து    விட்டார்    என்பதால்    அவருக்கு   எதிராக    எந்தச்   சட்டத்தையும்   பயன்படுத்த   முடியாது   என்று  கூறிய   காலிட்,  அவர்  சுதந்திரமாக     நடமாடலாம்    என்றார்.

“கிள்ளான்  பள்ளத்தாக்கில்    இருக்க    அவர்   முடிவு   செய்துள்ளார்.  தம்   நடமாட்டம்   குறித்து     தெரிவித்து   போலீசுடன்   ஒத்துழைக்கத்   தயாராக    உள்ளார். “பொதுமக்களுக்குக்   கவலை   வேண்டாம்”,  என்று   போலீஸ்    தலைவர்   தெரிவித்ததாக   உத்துசான்   மலேசியா   கூறியது.

56-வயதான  செல்வா   நேற்று    நாடு   திரும்பினார். அவர்   தீவகற்ப   மலேசியாவில்  தடையின்றி   சுதந்திரமாக    நடமாடலாம்.   ஆனால்,   சாபா,  சரவாக்    செல்ல   முடியாது.   தனிக்  குடிநுழைவுச்   சட்டங்களைக்  கொண்டுள்ள  அவ்விரு   மாநிலங்களும்    அவருக்குத்   தடை  விதித்துள்ளன.


உங்கள் இடத்திலிருந்தே தாக்குவோம்! சவுதியை மிரட்டும் ஐஎஸ்ஐஎஸ்

கத்தார் விவகாரத்தில் வளைகுடா நாடுகள் மத்தியில் பதற்றம் அதிகரித்துக் கொண்டே செல்கிறது. இந்நிலையில் கத்தார் நாட்டை தனிமைப்படுத்துவதாக அறிவித்த சவுதி அரேபியாவுக்கு ஐஎஸ்ஐஎஸ் அமைப்பினர் வெளிப்படையான மிரட்டல் விடுத்துள்ளனர். கத்தார் உடனான அத்தனை உறவுகளையும் முறிப்பதாக வளைகுடா நாடுகள் அறிவித்திருந்தன.தீவிரவாதத்துக்கு கத்தார் துணைபுரிவதாகக் குற்றம் சுமத்தப்பட்டது. இந்தக் குற்றத்தை கத்தார் முற்றிலுமாக மறுத்து வருகிறது. இந்நிலையில், கத்தாரிடமிருந்து நிதியுதவி பெறுவதாகக் கூறப்படும் தீவிர வாத அமைப்புகளுள் ஒன்றான ஐஎஸ்ஐஎஸ் இயக்கத்தினர் நேற்று ஒரு வீடியோ பதிவை வெளியிட்டுள்ளனர். அதில், கத்தாருக்கு எதிரான நட வடிக் கையை தொடங்கி வைத்த சவுதி அரேபியாவுக்கு ஐஎஸ்ஐஎஸ் அமைப்பினர் வெளிப்படையாக தாக்குதல் மிரட்டல் விடுத்துள்ளனர். ஐஎஸ்ஐஎஸ் அமைப்பினர் வெளியிட்டுள்ள அந்த வீடியோ பதிவில் ஐஎஸ்ஐஎஸ் தீவிரவாதிகள் ஐந்து பேர் முகமூடி அணிந்து பேசுகின்றனர். அதில், ‘தற் போது ஈரானுக்கு பிறகு, உங்களுக்கான முறைதான் சவுதி அரேபியா. உங்கள் சொந்த இடத்திலேயே தாக்குகிறோம்’ என மிரட்டல் அறிவிப்பு வெளி யிட்டுள்ளனர்.


போதைப் பொருள் குற்றச்செயலில் 429பேர் கைது!

இவ்வாண்டு தொடங்கி இரு மாதங்களில் போதைப்பொருள் சம்பந்தப்பட்ட குற்றச்செயலில் ஈடுபட்ட 429 பேரை கெடா மாநில போலீஸ் படையினர் கைது செய்துள்ளனர்.இந்த காலகட்டத்தில் மொத்தம் 502 பேர் கைது செய்துள்ளனர். அதில் 429 போதைப்பொருள் சம்பந்தப்பட்ட குற்றச் செயல்களில் ஈடுபட் டவர்கள் என கோத்தா ஸ்டார் மாவட்ட போலீஸ் தலைவர் முகமட் ரோசி ஜிடின் தெரிவித்தார். இந்த கைது நடவடிக்கையின் மூலம் 6,544.77 கிராம் ஹெரோய்ன், 1,077.94 கிராம் கஞ்சா, 906.1 கிராம் ஷாபு, 1,616 யாயா மாத்திரைகள், 243.20 கிராம் கெத்தும் இலைகள் ஆகியவை பறிமுதல் செய்யப்பட்டுள்ளன.போதைப்பொருள் சம்பந்தப்பட்ட குற்றச்செயல்களில் ஈடுபடுபவர்களை குறி வைத்து போலீஸ் சிறப்பு படையின் சோதனை நடவடிக்கைகளை மேற்கொண்டு வருகின்றனர் என அவர் சொன்னார்.


கைலாசாவை அமைத்தே தீருவேன்... நித்தியானந்தா பேச்சு: 40 லட்சம் பேர் விண்ணத்துள்ளனர்

தம்முடைய கைலாசா நாட்டின் குடிமக்கள் ஆவதற்கு உலகெங்கிலுமிருந்து 40 லட்சம் பேர் விண்ணப்பித்திருப்பதாக சாமியார் நித்தியானந்தா கூறியுள்ளார்.

சிறுமிகள் கடத்தல், பாலியல் தொந்தரவு என பல்வேறு விதமான புகார்களும் சர்ச்சைகளும்  நித்தியானந்தா மீது ஒரு புறம் அணி வகுத்து நின்றாலும் மறுபுறம் தனது சத்சங்கத்தை வழக்கம்போல் தொடர்ந்து வருகிறார். அவர் எங்கிருக்கிறார் என்கிற மர்மம் ஒருபுறம் நீடித்து வரும் அதே வேளையில் மறுபுறம் இணையத் தளம் மூலம் தனது சத்சங்கத்தில் அதிரடியாக பேசி வருகிறார் சாமியார் நித்தியானந்தா.

நேற்று அவர் நடத்திய சத்சங்கத்திலும் அந்த அதிரடிகள் தொடர்ந்தன. தன்னைப் பற்றி வரும் மீம்ஸ்களால் வருத்தம் அடையவில்லை என்றும் மீம்ஸ் போடுகிற மாம்ஸ்கள் ஜாலியாக இருக்கட்டும் நானும் ஜாலியாக இருக்கிறேன் என நித்தியானந்தா கூறினார்.

கைலாசா நாடு அமைக்கும் திட்டத்தால் தமக்கு அடிதான் விழும் என்று நினைத்ததாகவும் ஆனால் அதற்கு மாறாக ஆதரவு பெருகி வருவதாகவும் சாமியார் நித்தியானந்தா தெரிவித்துள்ளார். கைலாசா நாட்டில் குடிமக்கள் ஆவதற்காக உலகெங்கிலுமிருந்து 40 லட்சம் பேர் விண்ணப்பித்திருப்பதாகவும் நித்தியானந்தா கூறினார்.


திருமாவளவனிடம் ராகுல் அளித்த உறுதி!

விடுதலை சிறுத்தைகள்  கட்சியின் தலைவர் திருமாவளவன் இன்று நாடாளுமன்றத்தில் ராகுல் காந்தியை சந்தித்துப் பிறந்தநாள் வாழ்த்துகளைத் தெரி வித்தார். அப்போது, ராகுல்காந்தியிடம்,  தலைவர் பொறுப்பிலிருந்து விலகுவதாக அறிவித்ததைத் திரும்பப்பெறவேண்டும். இது விடுதலைச் சிறுத்தைகள் கட்சியின் வேண்டுகோள் எனத் தெரிவித்தார். அதற்கு ராகுல்காந்தி, ‘இந்த வேண்டுகோளை நிச்சயம் பரிசீலிப்பேன்’என திருமாவிடம் உறுதி யளித்தார்.


சிரம்பான் பெரிய மார்க்கெட் தீ. மஇகா கண்டு கொள்ளாதது ஏன்?

சிரம்பான் பெரிய மார்க்கெட் தீ விபத்தில் பாதிக்கப்பட்ட இந்திய வியாபாரிகளுக்கு நெகிரி மாநில மஇகா தொடர்புக்குழு ஒரு சல்லிக் காசுகூட கொடுத்து உதவ  முன் வராதது மிகவும் வேதனைக்குரியது என்று தெரிவிக்கப்பட்டது.கடந்த செப்டம்பர் 9ஆம் தேதி  இரவு 7.30 மணியளவில் சிரம்பான் பெரிய மார்க்கெட்டின் மேல் தளத்தில் ஏற்பட்ட தீ விபத்தில் 20 இந்திய வர்த்தகர்கள் உட்பட 300 பேரின் கடைகள் தீக்கிரையாகின.

இந்தத் தீ விபத்து சம்பவத்தில் பாதிக்கப்பட்ட அனைவருக்கும் உதவுவதற்காக அதிரடியாக  மாநில ஜசெக இரு வாரங்களில் வெ.3 லட்சம்  நிதி திரட்டி ஒரு வர்த்தகருக்கு தலா 1,000 வெள்ளியை வழங்கியது. அதன் பிறகு மாநில மசீச கட்சி ஜசெகவுக்கு போட்டியாக பாதிக்கப்பட்டவர்களுக்கு தலா 1,000 வெள்ளியை வழங்கியது.

ஆனால் தீ விபத்தில் பாதிக்கப்பட்ட இந்திய வர்த்தகர்களுக்கு நிதி உதவி செய்வதற்கு மாநில மஇகா தொடர்புக்குழுத் தலைவர் டத்தோ எல்.மாணிக்கம் இன்னும் மன இறுக்கமுடன் இருப்பது ஒரு புறம் இருந்தாலும் மஇகா தேசியத் தலைவர் டத்தோஸ்ரீ சுப்பிரமணியத்திடம் தகவல் கொடுத்தும் எந்தவித பயனும் ஏற்படவில்லை.

Read More: Malaysia Nanban News Paper on 6.10.2017


எடப்பாடி 89 தேர்தலில் நின்றபோது அவரின் சொத்து மதிப்பு என்ன? இப்பொழுது ?

கரூரில் அம்மா மக்கள் முன்னேற்றக் கழகத்தின் துணைப் பொதுச்செயலாளர் டி.டி.வி. தினகரன் செய்தியாளர்களை சந்தித்தார்.

அப்போது அவர், எம்.ஜி.ஆர்., ஜெயலலிதா அமர்ந்த நாற்காலியில் முதல் அமைச்சராக அமர்ந்திருக்கிறோமே என்ற பண்பாடு இல்லாமல் பேசுகிறார் எடப்பாடி பழனிசாமி. அவன், இவன் என்று பேசுகிறார். அகங்காரத்தின் உச்சியில் அரக்கத்தனமாக பேசுவதற்கெல்லாம் விரைவில் முடிவு வரும்.

அர்ப்பருக்கு வாழ்வு வந்தால் அர்த்தராத்திரியில் குடை பிடிப்பார்கள் என்பது மாதிரி ஏதோ குருட்டு அதிர்ஷ்டத்தில் வந்தவர்கள் போடும் ஆட்டங்கள், ஆசிரியர்களை எல்லாம் சம்பளம் குறித்து பேசுகிறார். எடப்பாடி பழனிசாமி 89 தேர்தலில் நின்றபோது அவரின் சொத்து மதிப்பு என்ன? 91-96ல் தேர்தலில் நின்றபோது என்ன சொத்து மதிப்பு? இப்பொழுது நெடுஞ்சாலைத்துறை அமைச்சராக இருந்தபோது சொத்து மதிப்பு என்ன?

முதலமைச்சராக இருந்து கொண்டு அவன், இவன் என்று பேசவேண்டிய அவசியம் என்ன? முதலமைச்சருக்கு என்று ஒரு மாண்பு இருக்கிறது. அத்தகைய மாண்பு இல்லாமல் நாலாந்தர அரசியல்வாதி போன்று அவர் பேசுவது இது உண்மையிலேயே தமிழ்நாட்டு மக்களுக்கு தலைகுனிவாக இருக்கிறது. இவ்வாறு கூறினார்.


உத்தம வில்லன் கடன் - திருப்பதி பிரதர்ஸுக்கு புதுப்படம் நடித்துத் தரும் கமல்

உத்தம வில்லன் படம் "திருப்பதி பிரதர்ஸுக்கு" கடும் நிதி நெருக்கடியை ஏற்படுத்தியது. மே 1 வெளியாவதாக இருந்த படம், 27 மணிநேர பேச்சுவார்த்தைக்குப் பிறகு ஒருவழியாக மே 2 மதியம் வெளியானது. இன்றுவரை படம் பிரச்சனையுடனே ஓடிக் கொண்டிருக்கிறது?

நகரங்களில் படத்தின் வசூல் பரவாயில்லை. ஆனால், பி, சி சென்டர்களில் வசூல் மிகவும் குறைவாகவே உள்ளது. திருப்பதி பிரதர்ஸ் நஷ்டத்தை சந்திக்கும் என்று "நிபுணர்கள் கருத்துத் தெரிவித்துள்ளனர்.

இந்நிலையில், 30 கோடியில் முதல் காப்பி அடிப்படையில் திருப்பதி பிரதர்ஸுக்கு ஒரு படம் நடித்துத்தர கமல் சம்மதம் தெரிவித்துள்ளார். இந்தப் படத்தின் அனைத்து உரிமைகளையும் அவர் திருப்பதி பிரதர்ஸுக்குதர ஒப்புக் கொண்டுள்ளார்.

இந்தப் படம் எப்போது ஆரம்பிக்கும் என்பது போன்ற தகவல்கள் தெரியவில்லை.


இறுதிகட்ட போரில் தமிழர்களை கொன்று குவித்த ராணுவ வீரர்கள் மீது உரிய நடவடிக்கை

கொழும்பு: கடந்த 2009-ம் ஆண்டு இலங்கையில் நடைபெற்ற இறுதிக்கட்ட போரின் போது அப்பாவி தமிழர்களை கொன்ற இலங்கை ராணுவ வீரர்கள் மீது உரிய நடவடிக்கை எடுக்கப்படும் என அந்நாட்டு அதிபர் மைத்ரிபால சிறிசேனா கூறியுள்ளார். இலங்கை ராணுவத்திற்கு ஆதரவாகவே இதுவரை பேசி வந்த சிறிசேனா, முதல் முறையாக ராணுவத்தினருக்கு எதிராக கருத்து தெரிவித்துள்ளது பரபரப்பை ஏற்படுத்தியுள்ளது.

இறுதிக்கட்ட போரின் போது இலங்கை ராணுவத்தினரால் 40,000-க்கும் மேற்பட்ட அப்பாவி தமிழர்கள் கொல்லப்பட்டதாக ஐ.நா புள்ளிவிவரம் ஒன்றில் தெரிவிக்கப்பட்டுள்ளது.இந்நிலையில் இலங்கை இறுதிக்கட்ட போர் குறித்து அந்நாட்டு அதிபர் சிறிசேனா தற்போது சில கருத்துக்களை கூறியுள்ளார். இது குறித்து அவர் பேசுகையில், விடுதலை புலிகளுக்கு எதிரான இறுதிகட்டப் போரில்  தமிழர்களை கொன்று குவித்த ராணுவ வீரர்கள் மீது உரிய நடவடிக்கை எடுக்கப்படும் என தெரிவித்துள்ளார்.
இறுதிகட்ட போரின் போது ஆட்சியாளர்களின் கவனத்தை ஈர்க்க ராணுவத்தினர் சிலர் போர்க்குற்றங்களில் ஈடுபட்டனர். இதை மனசாட்சியுடன் ஒப்புக் கொள்ள வேண்டும் என கூறியுள்ளார். மேலும் பேசியுள்ள இலங்கை அதிபர், ராணுவம் தன் மீதுள்ள கறையை அகற்ற வேண்டிய நேரம் இது. ராணுவத்தின் கட்டுப்பாட்டை மீறி ஜனநாயகம் மற்றும் மக்களின் சுதந்திரத்திற்கு எதிராகவும், சட்டவிரோதமாகவும் பல சம்பவங்கள் நடந்தேறியுள்ளன என்றார்.

நாட்டிற்காக சண்டையிட்ட வீரர்களை அரசு வேட்டையாடுவதாக எதிர்கட்சிகள் கூறும் குற்றச்சாட்டை நிராக ரிப்பதாக குறிப்பிட்டுள்ளார். போர் குற்றங்கள் தொடர்பாக நியாயமான விசாரணை நடத்தப்பட்டு சிறையில் அடைக்கப்பட்டுள்ளவர்கள் நிரபராதிகள் என தெரிய வந்தால் அவர்கள் உடனடியாக விடுதலை செய்யப்ப டுவார்கள் என்றார்.


அண்ணா பல்கலைக்கழக தரவரிசைப் பட்டியல் குழப்பங்கள்!

தமிழ் நாட்டிலுள்ள பொறியியல் கல்லூரிகள் அனைத்தும் புதுடெல்லியிலுள்ள அகில இந்தியத் தொழில்நுட்பக் கல்விக் குழுவின் (All India Council for Technical Education) அனுமதியைப் பெற்று, அண்ணா பல்கலைக்கழகத்துடன் இணைவிப்பு செய்து செயல்பட்டுக் கொண்டிருக்கின்றன. இந்தக் கல்லூரிகளில் பயிலும் மாணவர்களுக்கு, அண்ணா பல்கலைக்கழகம் தேர்வுகளை நடத்தி, மதிப்பெண் சான்றிதழ் மற்றும் பட்டங்களை வழங்கிவருகிறது. இதுபோல், இந்தப் பல்கலைக்கழகத்துடன் இணைவிப்பு செய்யப்பெற்ற அனைத்துப் பொறியியல் கல்லூரிகளிலும் அரசு ஒதுக்கீட்டு இடங்களுக்கு ஒற்றைச்சாளர முறையில் மாணவர் சேர்க்கையையும் இப்பல்கலைக்கழகமே நடத்தி வருகிறது. ஒரு காலகட்டத்தில் தமிழ்நாட்டில் பொறியியல் கல்லூரிகளின் எண்ணிக்கை அதிகரித்துக்கொண்டிருந்த சூழ்நிலையில், மாணவர்களிடையே சிறந்ததொரு பொறியியல் கல்லூரியைத் தேர்வு செய்யமுடியாத குழப்பங்கள் நிலவிவந்தது. அதனைத் தொடர்ந்து, அண்ணா பல்கலைக்கழகம் 2006ல் பொறியியல் கல்லூரிகளில் கடைசியாக நடத்தப்பட்ட தேர்வுகளின் தேர்ச்சி முடிவுகளை அடிப்படையாகக் கொண்டு, தரவரிசைப் பட்டியல் ஒன்றை வெளியிட்டது. ‘இந்தத் தரவரிசைப் பட்டி யலால், புதிதாகத் தொடங்கப்பட்ட பொறியியல் கல்லூரிகள் தங்கள் கல்லூரிகளில் மாணவர் சேர்க்கை குறைகிறது’ என்று எதிர்ப்பு தெரிவித்தன. அதன் காரணமாக, அதற்கடுத்த ஆண்டு முதல் தரவரிசைப் பட்டியல் வெளியிடுவதை அண்ணா பல்கலைக்கழகம் நிறுத்திக்கொண்டது. இதனைத் தொடர்ந்து 2011ல் +2 முடித்த மாணவர் ஒருவர், ‘தான் படிப்பதற்கேற்ற நல்லதொரு பொறியியல் கல்லூரியைத் தேர்வு செய்திட தரவரிசைப் பட்டியலை வெளியிடவேண்டும்’ என்று சென்னை உயர்நீதிமன்றத்தில் வழக்கு தொடர்ந்தார். ‘கல்லூரிகள் வழங்கும் வசதிகளை அடிப்படையாகக் கொண்டு, தரவரிசைப் பட்டியல் வெளியிட முடியாவிட்டாலும், தேர்வு முடிவுகளைக் கொண்டாவது தரவரிசைப் பட்டியல் வெளியிட வேண்டும்’ என்றும் அந்த மாணவர் கோரிக்கை விடுத்தார். இதை ஏற்றுக்கொண்ட நீதிமன்றம் அண்ணா பல்கலைக்கழகத்தின் தேர்வு முடிவுகளைக் கொண்டு தரவரிசைப் பட்டியலை வெளியிட உத்தரவிட்டது. இதையடுத்து, அண்ணா பல்கலைக்கழகம் தேர்வில் மாணவர் தேர்ச்சி விகிதத்தைக் கொண்டு தரவரிசைப் பட்டியல் ஒன்றை வெளியிட்டது. பிறகு ஒவ்வோர் ஆண்டும், தரவரிசைப் பட்டியல் வெளியிடாமல் காலம் தாழ்த்துவதும், நீதிமன்றம் உத்தரவிடுவதும் பிறகு பட்டியலை வெளியிடுவதுமான நிலையே இருந்தது. இந்த ஆண்டும்கூட, உயர்நீதிமன்றத்தின் அறிவுறுத்தலுக்குப் பின்புதான் தரவரிசைப் பட்டியல் வெளியிடப்பட்டது.


பிரதமர் பதவி பற்றி வீண் பேச்சு வேண்டாம். அன்வாருக்கு அறிவுறுத்தல்.

கோலாலம்பூர்,

தம்மை அடுத்த பிரதமராக்க வழங்கப்பட்டதாகக் கூறப்படும் பெயரளவிலான ‘அரசியல் வாக்குறுதியை’ப் பற்றியே இடைவிடாமல் பேசிக் கொண்டி ருப்பதற்கு பதிலாக, டத்தோஸ்ரீ அன்வார் இப்ராஹிம் ஒரு நாடாளுமன்ற உறுப்பினர் என்ற முறையில் தமது கடமைகளை நேர்மையுடன் ஆற்ற வேண்டும் என்று டான்ஸ்ரீ ராயிஸ் யாத்திம் அறிவுறுத்தியுள்ளார். பிரதமராக வருவதில் அவசரம் காட்டப்படக்கூடாது என்று பார்ட்டி பிரிபூமி பெர்சத்து மலேசியா (பிபிபிஎம்) உறுப்பினரான ராயிஸ் உத்துசான் மலேசியாவிடம் தெரிவித்தார்.

Read More: Malasyai Nanban Tamil Daily on 26.6.2019


சிங்கை செல்லும் மலேசியத் தொழிலாளர்களுக்கு குடிநுழைவு நடைமுறைகள் மாறுமா?

கோலாலம்பூர்,

சிங்கப்பூர் அரசாங்கத்தின் அந்நியத் தொழிலாளர்களின் நிர்வாகமுறையும் சட்ட விதிகளும் வேலை செய்வ தற்கான அனுமதியை வழங்கும் வெளிப்படையான நடவடிக்கைகளும் மலேசியர்களுக்கு சிங்கப்பூரை வேலை வாய்ப்பு ஏற்படுத்தித் தரும் சொர்க்கப் பூமியாக மாற்றியிருப்பதை மறுக்க முடியாது.

Read More: Malaysia Nanban Tamil Daily on 10.9.2018


தந்தைக்கு நிரந்தர வேலையில்லை, தாயார் நோய்வாய்ப்பட்டவர்.

தைப்பிங் வாழ் தமிழ் மக்களுக்கு எனது சேவை தொடரும். அதை யாரும் தடுக்க முடியாது. உதவிகள் கேட்டு வரும் தமிழ் மக்களுக்கு முடிந்த உதவிகளை செய்யத் தயாராக உள்ளதாக ஆசிரியர் சுப்பிர மணியம், தியோ தோங் கிம் ஆகிய இருவரும் பல்கலைக் கழக மாணவி நிசாலினி த/பெ மாரிமுத்துவுக்கு மடிக் கணினியை எடுத்து வழங்கினார்கள். நிசாலினி யுனிவர்சிட்டி மலேசியா, திரெங்கானு, பல்கலைக் கழகத்தில் பயிலும் தமிழ்ப்பள்ளி மாணவி. இவரின் தந்தைக்கு நிரந்தர வேலையில்லை. தாயார் நோய்வாய்ப்பட்டவர். எண் 514, லோரோங் 12, தாமான் கமி பி எனும் முகவரியில் குடியிருக்கும் இக்குடும்பத்திற்கு உதவிகள் செய்வோர் தாராளமாக செய்யலாம்.


கல்லூரி மாணவியை காதலிப்பதில் தகராறு..

கல்லூரி மாணவியை காதலிப்பதில் ஏற்பட்ட தகராறு காரணமாக பத்தாம் வகுப்பு மாணவர் ஒருவர் சக மாணவர்களால் கத்தியால் குத்தி கொலை செய்யப்பட்ட சம்பவம் பெங்களூரில் பெரும் பரபரப்பை ஏற்படுத்தியுள்ளது. பெங்களூர் யலகங்கா பகுதியிலுள்ள அரசு பள்ளியில் பத்தாம் வகுப்பு படித்து வந்தவ ஹர்ஷா ராஜ் (15) க்கு சிறந்த விளையாட்டு வீரருக்கான விருது வழங்கப்பட்டுள்ளது. இந்நிலையில், விருது பெற்ற அரை மணி நேரத்திற்குள் மதியம் சுமார் 3 மணிக்கு, ஹர்ஷா கத்தியால் குத்துப்பட்டு பள்ளி காம்பவுண்டுக்கு வெளியே உயிருக்கு போராடி துடித்துக்கொண்டிருந்தார். மருத்துவமனையில் சிகிச்சைக்கு சேர்க்கப்பட்ட ஹர்ஷா அங்கு சுமார் 20 நிமிடங்களில் உயிரிழந்தார். இதையடுத்து போலீசார் கொலை வழக்கு பதிவு செய்துள்ளனர். இதுகுறித்து அப்பகுதி மக்கள் சிலர் கூறுகையில், சுமார் பத்து மாணவர்கள் ஒருவருக் கொருவர் சத்தமாக சண்டை போட்டுக்கொண்டதை பார்த்தோம். திடீரென அந்த இடம் அமைதியானது. ஹர்ஷா ரத்த வெள்ளத்தில், துடித்துக்கொண் டிருந்தார் என்று கூறியுள்ளனர். கொலை செய்தவரும் மைனர் என்பதால் இந்த வழக்கை மிகவும் ஜாக்கிரதையாக கையாளுவதாக போலீசார் தெரிவிக்கிறார்கள். கொலைக்கு வேறு ஏதேனும் காரணம் இருக்கிறதா என்பது குறித்தும் போலீசார் விசாரிக்கிறார்கள். இந்த தாக்குதலில் இன்னொரு மாணவருக்கு காது கிழிந்துள்ளது. அவர் ஒரு மருத்துவமனையில் சிகிச்சை பெற்றுள்ளார்.


ஆஸ்திரேலியாவில் புகலிடம் மறுக்கப்பட்ட நிலையில் இலங்கை தாய் நாடு கடத்தல்!

மோசடியான முறையில் அவுஸ்திரேலியாவில் புகலிடம் கோரிய இலங்கை பெண்ணொருவர் நாடு கடத்தப்பட்டுள்ளார். நிலாந்தி சேனாரத்ன என்ற இலங்கைப் பெண்னே இவ்வாறு நாடு கடத்தப்பட்டுள்ளதாக ஆஸ்திரேலிய குடிவரவு வழக்கறிஞர் ப்ரேங் லான்சா தெரிவித்துள் ளார். ஆஸ்திரேலியாவில் புகலிடம் கோரி பல முயற்சிகள் மேற்கொள்ளப்பட்ட போதும், அது நிராகரிக்கப்பட்ட நிலையில் நாடு கடத்தப்பட்டுள்ளார். ஆஸ்திரேலிய மண்ணில் பிறந்த அவரின் மகன் அந்த நாட்டில் இருக்க அனுமதிக்கப்பட்ட போதும், தாய் நாடு கடத்தப்பட்டுள்ளார். சேனாரத்னவின் மகன் ஆஸ்திரேலியாவிலேயே பிறந்துள்ளார். அவர் கெய்ன்ஸ்ஸில் உள்ள பாடசாலை ஒன்றில் ஆரம்பக் கல்வியை ஆரம்பித்துள்ளார். அதனால், அவருடைய பாட்டியுடன் அவர் அவுஸ்திரேலியாவில் தங்க அனுமதிக்கப்பட்டுள்ளார். தான் ஒரு அகதி என குறித்த இலங்கைப் பெண் மோசடி செய்துள்ளார். இதனால் இவர் தங்குவதற்கான அனுமதி தொடர்பில் கருத்திற் கொள்ள முடிய வில்லை என அமைச்சர் கூறியுள்ளார். நிலாந்தி சேனாரத்ன விசா ஒன்றுக்காக விண்ணப்பித்திருந்த போதிலும் அவரது விசா விண்ணப்பம் நிராகரிக் கப்பட்டுள்ளது. இந்த நிலையில், அவரால் அவரது மகனை வந்து பார்வையிடவும் முடியாது என்றும் குறிப்பிடப்பட்டுள்ளது. தனது இளம் மகளை ஆஸ்திரேலியாவில் விட்டுச் செல்வது தனக்கு சந்தோசமாக இருப்பதாக நிலாந்தி சேனாரத்ன தெரிவித்துள்ளார். இருப்பினும், அவரது பயணச் செலவுகளுக்கு குடிவரவு திணைக்களமே பொறுப்பேற்றுள்ளது.


வெள்ளம் சூழ்ந்த ஸ்ரீமூடாவில் மருத்துவ வசதி இல்லாதது ஏன்?

கோலாலம்பூர், டிச. 22-

தொடர் மழையின் காரணமாக மிகவும் மோசமாகப் பாதிக்கப்பட்ட ஷா ஆலம், தாமான் ஸ்ரீமூடா பகுதியில் மருத்துவ உதவிகள் ஏதும் இல்லாமல் மக்கள் தத்தளித்தனர். வெள்ளம் ஏற்பட்ட முதல் நாள் அங்கு பலரும் தாங்களாகவே வீடுகளிலிருந்து வெளியேறிய நிலையில் மருத்துவ உதவிகளும் அவர்களுக்குத் தேவைப்பட்டது. எனினும், உடனடியாக மருத்துவ உதவிக்கான ஏற்பாடுகள் எதுவும் அங்கு செய்யப்படவில்லை.

சம்பவ இடத்திற்குச் சென்ற மருத்துவர்கள் குழு ஒன்று தங்கள் சொந்த முயற்சியின் பேரில் ஸ்ரீமூடா வெள்ளத்தால் பாதிக்கப்பட்ட மக்களுக்காக மருத்துவ முகாமை ஏற்படுத்தி தங்களால் இயன்ற உதவிகளைச் செய்தனர். வெள்ளத்தில் சிக்கி, மீண்டு வந்த பலரும் வெட்டுக் காயங்களுக்காக தங்களிடம் சிகிச்சை பெற்றனர்  என மருத்துவர்கள் தீபா, விஸ்வன், கவின், டெரன் சிங்கம் ஆகியோர் மலேசிய நண்பனிடம் தெரிவித்தனர்.

மின்சார விநியோகம் கூட இல்லாத நிலையில் கார் விளக்குகளின் உதவியுடன் தாங்கள் பலருக்கு சிகிச்சை அளிகக நேர்ந்த அவலத்தையும் அவர்கள் குறிப்பிட்டனர். அம்புலன்ஸ் இல்லாத நிலையில் கும்மிருட்டில் நிறைமாத கர்ப்பிணி ஒருவரை தாங்கள் தங்களின் சொந்த வாகனத்திலேயே மருத்துவமனைக்கு அனுப்பி வைத்ததாகவும் அவர்கள் தங்கள் அனுபவங்களை பகிர்ந்து கொண்டனர்.

இதுபோன்ற இயற்கை பேரிடர் சமயத்தில் பாதிக்கப்பட்ட இடத்தில்  முதலில் மருத்துவ முகாமை அமைப்பது மிகவும் முக்கியம் என்பதை அரசாங்கம் புரிந்துகொள்ள தவறியுள்ளது என்று அவர்கள் மேலும் கூறினர்.


வாக்காளர்களாக மாறி மலேசியாவைக் காப்பாற்றுவீர்!

மலேசியாவைக் காப்பாற்ற வேண்டுமானால் மலேசியர்கள் அனைவரும் தங்களை வாக்காளர்களாகப் பதிவு செய்து கொள்ள வேண்டும் என்று ஜனநாயக செயல் கட்சியின் மூத்த தலைவர் லிம் கிட் சியாங் வலியுறுத்தியுள்ளார்.அதற்கு நாட்டில் இன்னும் வாக்காளர் களாகப் பதிவு செய்யாமல் இருக்கும் சுமார் 40 லட்சம் பேர் உடனடியாக தங்களை வாக்காளர்களாகப் பதிவு செய்து கொண்டு, வரும் 14-ஆவது பொதுத் தேர்தலில் வாக்களிக்க வேண்டும் என்று அவர் கேட்டுக் கொண்டார். பொதுத் தேர்தலுக்கான நாள் நெருங்கி விட்டது. இவ்வாண்டு ஜூலை அல்லது செப்டம்பர் மாதத்தில் நாட்டின் 14-ஆவது பொதுத் தேர்தல் நடைபெறலாம் என பெரிதும் எதிர்பார்க்கப்படுகிறது. வரும் பொதுத் தேர்தலில் வாக்களிக்க மலேசியர்கள் இம்மாதம் 31-ஆம் தேதிக்குள் தங்களை வாக்காளர்களாகப் பதிவு செய்து கொள்ள வேண்டும். ஒருவேளை அவர்கள் தங்களை வாக்காளர்களாகப் பதிவு செய்யா விட்டால், அவர்கள் இவ்வாண்டு நடைபெறும் பொதுத் தேர்தலில் ஒருபோதும் வாக்களிக்க முடியாது என்று நேற்று வெளியிட்ட ஓர் அறிக்கையில் அவர் தெரிவித்தார். கடந்த 2013ஆம் ஆண்டு நடைபெற்ற நாட்டின் 13ஆவது பொதுத் தேர்தலில் மத்திய அரசாங்கத்தில் மாற்றம் வர வேண்டும் என்று பெரும்பாலான மலேசிய வாக்காளர்கள் விரும்பினர். ஆனால், நாட்டின் பொதுத் தேர்தல் நியாயமாகவும், ஜனநாயக முறைப்படியும் நடைபெறவில்லை அந்த வாய்ப்பு நிறைவேறாமல் போனது என்றார். 47 விழுக்காடு வாக்காளர்களின் ஆதரவோடு அம்னோவும், தேசிய முன்னணியும் நாடாளுமன்றத்தில் 60 விழுக்காடு இடங்களைப் பிடித்தது. குறைந்த வாக்குகளின் வழி நாட்டின் முதலாவது பிரதமரான பெருமையையும் டத்தோஸ்ரீ நஜிப் துன் ரசாக் தட்டிச் சென்றார் என்று லிம் சொன்னார். அரசியல் கட்சிகள் உட்பட நாட்டிலுள்ள அனைத்து பொது அமைப்புகளும் வரும் 28 நாட்களில் அதிகமான மலேசியர்களை வாக்காளர்களாகப் பதிவு செய் யும் நடவடிக்கையில் இறங்க வேண்டும். நாட்டின் எதிர்காலத்தை முடிவு செய்ய மேற்கண்ட 40 லட்சம் மலேசியர்களும் அவசியம் தங்களை வாக்காளர்களாப் பதிவு செய்து கொள்வது அவசியமாகும் என்று கிட் சியாங் மேலும் கூறினார். இனி மற்றவர்களை சந்திக்கும்போது நலமா? எப்படி இருக்கிறீர்கள்? என கேட்பதை விடுத்து, நீங்கள் வாக்காளர்களாகப் பதிவு செய்து விட்டீர்களா என கேட்டு இந்நாட்டில் அனைவரும் தங்களை வாக்காளர்களாப் பதிவு செய்திருப்பதை நாம் உறுதி செய்ய வேண்டும் என்றும் அவர் கேட்டுக் கொண்டார். ஆஸ்திரேலியா, நியூசிலாந்து, அமெரிக்கா, இங்கிலாந்து போன்ற நாடுகளில் இன்று ஒருவர் தன்னை வாக்காளராகப் பதிவு செய்துக் கொண்டால், மறுநாள் அல்லது அதற்கும் மறுநாள் வாக்களிக்கலாம். ஆனால், மலேசியா தொழில்நுட்பத்துறையில் துரித வளர்ச்சி கண்டிருந்தப் போதிலும், தேர்தல் ஆணையம் இந்த வசதிகளைப் பெற்றுக் கொடுப்பதில் தோல்வி அடைந்துள்ளது என்றும் அவர் குற்றம் சாட்டினார்.


நடிகர் வீராவுடனான காதல் குறித்து மனம் திறந்த நமீதா

‘மியா’ படத்தில் ஜோடியாக நடிக்கும் நடிகர் வீரேந்திர சவுத்திரியை நடிகை நமீதா திருமணம் செய்யவுள்ள நிலையில், அவருடனான காதல் குறித்து நடிகை நமீதா மனம் திறந்துள்ளார். நடிகை நமீதா அவருடன் ‘மியா’ படத்தில் ஜோடியாக நடிக்கும் நடிகர் வீரேந்திர சவுத்திரி என்கிற வீராவை காதலித்து திருமணம் செய்கிறார். இவர்கள் திருமணம் வருகிற 24-ந் தேதி திருப்பதியில் நடைபெறுகிறது. வீராவை காதலித்தது எப்படி? திருமணத்துக்கு சம்மதித்தது ஏன் என்பது குறித்து நமீதா கூறி இருப்பதாவது.

வீரா என்னுடைய சிறந்த நண்பர். என் மனதுக்கு மிகவும் இனியவர். அவர் தயாரிப்பாளர் மட்டுமல்ல. ஆர்வம் மிக்க நடிகர். எங்கள் நண்பர் சஷிதர் பாபு மூலம் கடந்த ஆண்டு செப்டம்பர் மாதம் இருவருக்கும் அறிமுகம் ஏற்பட்டது. தொடர்ந்து பழகினோம். அதன் மூலம் நல்ல நண்பர்கள் ஆனோம். கடந்த செப்டம்பர் 6-ந் தேதி கடற்கரையில் மெழுகுவர்த்தி வெளிச்சத்தில் இரவு உணவு விருந்து நடந்தது. அப்போது வீரா தனது காதலை வெளிப்படுத்தினார். நான் எதிர்பார்க்காத நேரத்தில் அவர் இதை சொன்னதால் நான் மெய் சிலிர்த்துப் போனேன். இருவரும் ஆன்மீக விழிப்பு பெற்றவர்கள். எனவே, அவருடைய விருப்பத்துக்கு சம்மதம் சொன்னேன்.

இயற்கையை ரசித்தல், பயணம், மலையேறுதல் ஆகியவற்றில் பங்கேற்று அன்பை பகிர்ந்து கொண்டோம். இருவரும் விலங்குகளை நேசிப்பவர்கள். இருவருக்கும் வாழ்க்கை மீது நேசமும், பற்றும் இருக்கிறது. இருவரும் ஒரே வாழ்க்கை லட்சியத்தை பகிர்ந்து கொள்கிறோம். என்னை அவர் வாழ்க்கை துணையாக தேர்ந்தெடுத்ததால் நான் ஆசீர்வதிக்கப்பட்டவளாக உணர்கிறேன். எங்கள் இருவரிடையே ஒளிவு மறைவு கிடையாது. கடந்த 3 மாதங்களாக அவரை மிகவும் புரிந்து கொண்டேன்.

அவருடன் சேர்ந்து வாழ்வதை இன்னும் அதிக அதிர்ஷ்டமாக உணர்கிறேன். எனக்கு ஆதரவு அளித்த ஒவ்வொருவருக்கும் நன்றி. உங்கள் அன்பையும், வாழ்த்துக்களையும் இருவரும் வேண்டுகிறோம்.

இவ்வாறு நமீதா தெரிவித்துள்ளார்.


இந்தியர்களுக்கான ஆவணப்பிரச்சினை தொடர்கதைதானா?

சிரம்பான்,

பள்ளித் தவணை தொடங்கி ஒரு வாரமாகி விட்ட வேளையில், அனைத்து மாணவர்களும் பள்ளிக்கு செல்வதை, பள்ளிக் கூட வாசலிலிருந்து கண்களில் பல எதிர்பார்ப்புகளுடன் காத்திருக்கும் டர்ஷனாவிற்கு ஆதரவு சொல்ல முடியாமல் அவரின் வளர்ப்புப் பெற்றோர் தவித்துக் கொண்டிருக்கின்றனர். பி.கணேசன் மற்றும் வி. மல்லிகா தம்பதியருக்கு திருமணமாகி 11 வருடங்கள் ஆகிவிட்டன. அந்த 11 வருடங்களில், மல்லிகாவிற்கு 3 முறை கருச்சிதைவு ஏற்பட்டது.

தங்களுக்கு குழந்தை பாக்கியம் கிட்டாமல் போய்விடுமோ என்று அவர்கள் பயந்திருந்த வேளையில், பிறந்த குழந்தை ஒன்றை தத்தெடுக்கும் பாக்கியம் அவர்களுக்கு கிடைத்தது.‘டர்ஷனா’ பிறந்த நான்கு நாட்களில், அவளின் பெற்றோர் அவளை தத்தெடுக்க கொடுத்து விட்டனர். 2011-ஆம் ஆண்டில், நவம்பர் மாதம் அவள் பிறந்தாள். அவளை நாங்கள் தத்தெடுத்தோம். ஆனால், நான்கு வருடங்களுக்கு பின்னர்தான், அவளை அதிகாரப்பூர்வமாக தத்தெ டுக்க முடிந்தது என்று டர்ஷனாவின் வளர்ப்புத் தந்தையான பி.கணேசன் தெரிவித்தார்.

Read More: Malaysia Nanban News Paper on 11.1.2018


கோலாலம்பூர், நவ.17 -

மஇகாவின் தேசிய உதவி தலைவர்களில் ஒருவரான டத்தோ டி.மோகன்  நேற்று அதிகாரப்பூர்வமாக செனட்டர் பதவியை ஏற்றுக் கொண்டார்.காலை மணி 10.00க்கு  மேலவைத் தலைவர்  டான்ஸ்ரீ எஸ்.ஏ. விக்னேஸ்வரன் முன்னிலையில் அவர் பதவி உறுதிமொழி எடுத்துக் கொண்டார்.

இந்த பதவி உறுதிமொழி நிகழ்ச்சியில்  மஇகா தேசியத் தலைவர் டத்தோஸ்ரீ டாக்டர் எஸ். சுப்பிரமணியம், மஇகா துணைத் தலைவர் டத்தோஸ்ரீ எஸ்.கே. தேவமணி, மஇகா மத்திய செயலவை உறுப்பினர்களான டத்தோ எம்.சரவணன், டத்தோ ப. கமலநாதன்,  இந்தியா மற்றும் தெற்காசிய நாடுகளுக்கான கட்டமைப்புத் துறையின் சிறப்பு தூதரும், மஇகாவின் முன்னாள் தலைவருமான துன் எஸ். சாமிவேலு ஆகியோருடன் மஇகா மத்திய செயலவை உறுப்பினர்களும், இளைஞர் , மகளிர், புத்ரா, புத்ரி பிரிவுகளைச் சேர்ந்தவர்களும் பதவி உறுதிமொழி நிகழ்ச்சியில்  கலந்து கொண்டனர்.

Read More: Malaysia nanban News Paper on 17.11.2017


காங்கிரஸ் ஆட்சிக் காலத்தில் இந்தி திணிப்பு குறித்து பேசாதது ஏன்?

காங்கிரஸ் ஆட்சியில் தி.மு.க பங்கேற்றிருந்த பொழுது மு.க.ஸ்டாலின் இந்தி திணிப்பு குறித்து பேசாதது ஏன் என்று மத்திய இணை அமைச்சர் நிர்மலா சீதாராமன் கேள்வி எழுப்பியுள்ளார். மத்திய இணைஅமைச்சர் நிர்மலா சீதாராமன் சிவகங்கை மாவட்டம் கீழடியில் நடைபெறும் அகழ்வாராய்ச்சி பணியை நேற்று நேரில் சென்று பார்வை யிட்டார். இன்று டெல்லி திரும்பிய அவர் சென்னை விமான நிலையத்தில் செய்தியாளர்களிடம் பேசினார். அப்போது அவர், 'மத்திய அரசு இந்தி மொழியை திணிக்கவில்லை. ஏதேனும் ஒரு இடத்தில் தமிழ் மொழியை அகற்றிவிட்டு இந்தி மொழி சேர்க்கப்பட்டு இருந்தால் அதற்கு மத்திய அரசு பதில் சொல்ல கடமைப்பட்டுள்ளது. கொடநாடு எஸ்டேஸ்ட்டில் நடைபெற்ற கொலை சட்டம் ஒழுங்கு தொடர்பான விவகாரம். அதில் மாநில அரசு உறுதியான நடவடிக்கை எடுக்க வேண்டும். காங்கிரஸ் ஆட்சியில் தி.மு.க பங்கேற்றிருந்த போது மு.க.ஸ்டாலின் இந்தி திணிப்பு குறித்து பேசாதது ஏன்?' என்று கேள்வி எழுப்பினார்.


பத்திரிகையாளர்களுக்கு  எஸ்பிஆர்எம் பாராட்டு

(பெருஜி பெருமாள் - படங்கள் ஆர்.குணா)

புத்ராஜெயா,

எஸ்பிஆர்எம் புதிய தலை மையக மண்டபத்தில்  நேற்று முன்தினம் பத்திரிகையாளர் களுக்கான நன்றி பாராட்டு நிகழ்வு நடந்தேறியது. இது ஓர் உற்சாக ஊடக இரவு. 2016ஆம் ஆண்டு ஆகஸ்ட் மாதம் முதல் தேதி முதல் தாம் பொறுப்பேற்றதிலிருந்து ஊழல் தடுப்பு ஆணையத்திற்கு பத்திரிகை தரும் ஆதரவு தம்மை மெய் சிலிர்க்க வைத்துள்ளதாக தலைமை ஆணையர் டான்ஸ்ரீ ஸூல்கிப்ளி தெரிவித்தார்.

ஸ்டார், நன்யாங் சியாங் பாவ், மலேசிய நண்பன் ஆகிய மூன்று பத்திரிகை நிறுவனங்களுக்கு இவர் தமது பிரத்தியேக  நன்றி யினை தெரிவித்துக் கொண்டார். மலேசிய நண்பன் நிர்வாக இயக்குனர் டத்தோ ஷாபி ஜமா னுக்கு சிறப்பு செய்யப் பட்டது. ஊழல் எதிர்ப்பு கருத்துகள்  மக்கள் மனங்களில் விதையாக விதைக்கப்படுகிறது. மக்களின் மனப் போக்கினை மாற்றும் மகா சக்தி பேனாமுனைக்கு உள்ளது. எஸ்பிஆர்எம்மின் மீதிலான மக்களின் நம்பிக்கையினை - நம்பகத்தன்மையினை வலுப் படுத்தக்கூடிய ஆயுதம் எழுத்து.

கையூட்டு வாங்கவும் வேண் டாம் - வழங்கவும் வேண்டாம் என்ற முழக்கத்தை பட்டித்தொட்டிகளில் பரப்புரை  செய்வதற்கும் பறை சாற்றுவதற்கும் ஊடகத் துறை உறுதுணையாக உள்ளது. பத்திரிகைத் துறை மட்டும் பக்க பலமாக இல்லாவிட்டால்  எஸ்பிஆர் எம்மின் செயல்பாடு எல்லாம் எடுபடாமல் போய்விடும். ஆணையத்தின் ஊழல் தடுப்பு நடவடிக்கையின் தாக்கம் எல்லாம் மக்களிடம் சென்று சேராமல் போய்விடும் என்று தலைமை ஆணையர் டான்ஸ்ரீ ஸூல்கிப்ளி எழுச்சிகரமாக எடுத்துரைத்தார். பத்திரிகையாளரின் பங்களிப்பு எங்களுக்கு ஊக்க மருந்து.

நாடும் வீடும் ஊழல் என்று புரையோடிக் கிடக்கும் புற்று நோயிலிருந்து விடுபட வேண்டும். நாடும் எதிர்கால தலைமுறையினரும் ஊழல் மற்றும் அதிகார துஷ்பிரயோக வலையில் சிக்கி சீரழிந்து விடக் கூடாது. ஊழல் எதிர்ப்பு என்பது ஒரு தேசிய விவகாரம். இதனை கையாளுவது எளிதான காரியமல்ல. எனவே அனைத்து தரப்பின் ஆதரவு அத்தியா வசியம். எஸ்பிஆர்எம்மின் ஊழல் எதிர்ப்பு போராட்டத்திற்கு அனைத்து   தரப்பினரும் தொடர்ந்து  பக்கபல மாக இருக்க வேண்டும் என்று டான்ஸ்ரீ  ஸூல்கிப்ளி வேண்டுகோள் விடுத்தார்.

இவ்வாண்டு மே மாதம் 4ஆம் தேதியன்று வட்ட மேஜை விவாத மன்றம் அமைக்கப் பட்டது.  எஸ்பிஆர்எம்மின் ஆணையத்திற் கும் ஊடகத் துறைக்கும் இடையே கருத்து பரிவர்த்தனைக் கான கருத்து களம் இது. ஊழலை படரவிடாதீர். இந்த கொடிய மிருகத்தின் கொட்டம் ஒடுக்கப்பட வேண்டும். பொது நல அறிவிப்பு அடிப்படையில் பல தலைசிறந்த வீடியோ படைப்புகளும் பரிசும் பாராட் டுப் பத்திரமும் வழங்கப்பட் டது. வெற்றியாளர்களுக்கு துணை தலைமை ஆணையர் டத்தோ அஸாம் பாகி சிறப்பு செய்தார். மலேசிய நண்பன் சார்பில் நண்பன் நிர்வாகி பிரகாஷ் மற்றும் ஞாயிறு பதிப்பு ஆசிரியர் கு.ச. ராமசாமியும் கலந்து கொண்டனர். இதர ஊடக பிரதிநிதிகளுக்கும் சான்றிதழ் வழங்கப்பட்டது.


பிக் சுவிப் குலுக்கு: ஜாக்போட் தொகை வெ.15 லட்சமாக உயர்வு

ப.சந்திரசேகர் ஈப்போ, நேற்று இங்குள்ள பேரா குதிரைப் பந்தய மையத்தில் நடைபெற்ற பிக் சுவிப் குலுக்கில் முதல் பரிசான வெ. 30 லட்சம் தொகைக்காண டிக்கெட் மலாக் காவில் விற்கப்பட்டது என்று அதிகாரி சைமன் கூறினார்.வெ. 10 லட்சம் தொகைக்கான ஜாக்போட் யாரும் வென்றிடாத நிலையில் இத்தொகை வெ. 15 லட்சமாக உயர்த்தப்பட்டுள்ளது என்று கூறினார். வெ. 10 லட்சத்திற்கான இரண்டாவது பரிசுக்கான டிக்கெட் பகாங்கிலும், ஒரு லட்சம் வெள்ளி தொகைக்கான மூன்றாவது பரிசுக்காண டிக்கெட் பினாங்கில் விற்கப்பட்டவை என்றும் கூறினார். அடுத்த குலுக்கு ஜூலை 23 ஆம் தேதி நடைபெறும் என்றும் அவர் கூறினார். ஆகவே வட்டார முகவர்களால் விற் கப்படும் டிக்கெட்டுகளை வாங்கி தங்க ளின் அதிர்ஷ்டத்தை சோதித்துக் கொள்ளு மாறு கேட்டுக் கொள்ளப்படுகின்றனர்.


சிறந்த ஆசிரியர் சேவைக்கான விருது பெற்ற ஆசிரியர்கள்  எஸ்.அன்னலெட்சுமி, ஆர்.துர்கா

(எம்.கே.வள்ளுவன்) கூலாய்,

கடந்த ஆண்டு  ஆசிரியர் துறையில் சிறந்த சேவைக்கான விருதுகளை கூலாய்  மாவட்ட அளவில் வென்ற ஆசிரியர்களில் கூலாய் பெசார் தோட்டத் தமிழ்ப்பள்ளியின் நான்கு ஆசிரியைகளும் அடங்குவர். முறையே ஆர்.தமிழ்ச்செல்வி, கே.தனசுந்தரி, எஸ்.அன்னலெட்சுமி, ஆர்.துர்கா ஆகிய ஆசிரி யைகள் இந்த விருதுகளை வென்றனர்.

இவ்வாரம் கொண்டாடப்பட  விருக்கும் ஆசிரியர் தினத்தை முன்னிட்டு கடந்த ஆண்டு சேவையாளர்களுக்கு  இவ்விருதுகள் வழங்கப்பட்டன. தங்களை தேர்வு செய்து சிறப்பித்த கூலாய் மாவட்ட கல்வி இலாகாவிற்கு நன்றி கூறுவதாக விருது பெற்ற ஆசிரியைகளில் ஒருவரான  தமிழ்ச்செல்வி குறிப்பி ட்டார். சேவை மனப்பான்மையுடன் ஆசிரியர் பணியில் ஈடுபட்டுள்ள ஆசிரியர்களுக்கு ஆக்கமும் ஊக்கமும் வழங்கிய பள்ளி தலைமையாசிரியை ம.சரஸ்வதி வாணிக்கு இவ்வேளையில்  நன்றி கூறுவதாகவும் ஆர்.தமிழ்ச்செல்வி தெரிவித்தார்.

கூலாய்  பண்டார் புத்ரா அரங்கில் நடைபெற்ற இந்நிகழ்வில் கூலாய் மாவட்ட கல்வி இலாகா அதிகாரி இஷாக் பின் மாஹ்போக் விருதுகளை வழங்கி ஆசி ரியர்களை சிறப்பு செய்தார்.


சென்னையிலிருந்து மாற்றப்பட்ட ஐபிஎல் போட்டியை புனேவில் நடத்துவதிலும் சிக்கல்

மும்பை

சென்னையில் காவிரி மேலாண்மை வாரியம் அமைக்கும் வரையில் ஐ.பி.எல். போட்டிகளை அனுமதிக்கமாட்டோம் என போராட்டம் நடைபெற்றது.  போராட்டம் நடத்தியவர்கள் கைது செய்யப்பட்டனர். மைதானத்திற்கு உள்ளேயும், வெளியேயும் பாதுகாப்பு அதிகரிக்கப்பட்டு விளையாட்டு போட்டி நடைபெற்றது. இதற்கிடையே சென்னையில் மேற்கொண்டு 6 போட்டிகளை நடத்தவிட மாட்டோம் என போராட்டக்காரர்கள் தரப்பில் தெரிவிக்கப்பட்டது. சென்னை போலீசாரும் ஐபிஎல் போட்டிகளுக்கு பாதுகாப்பு வழங்க முடியாது என தெரிவித்தனர்.

சென்னையில் நடைபெற உள்ள போட்டிகளை வேறு இடங்களுக்கு மாற்றம் முடிவு செய்யப்பட்டது.இந்த நிலையில்  ஐபிஎல் போட்டிகள் புனேவுக்கு மாற்றப்பட்டுள்ளதாக அறிவிக்கப்பட்டு உள்ளது. சென்னையில் நடக்கவிருந்த 6 போட்டிகளுக்கான டிக்கெட் பணத்தை திரும்ப பெற்றுக் கொள்ளலாம். ஏப். 14ம் தேதியிலிருந்து 20ம் தேதிக்குள் பெற்றுக்கொள்ளலாம் என ஐபிஎல் நிர்வாகம் அறிவிப்பு வெளியிட்டு உள்ளது.ஆனால் தற்போது புனேவிலும் சென்னை ஐ.பி.எல் போட்டிகள் நடைபெறுவதில் சிக்கல் ஏற்பட்டு உள்ளது

தண்ணீர் பற்றாக்குறை உள்ள புனேவில் கிரிக்கெட் மைதானத்துக்கு தண்ணீர் எப்படி வழங்க முடியும் என  மகாராஷ்டிரா கிரிக்கெட் சங்கத்திற்கு மும்பை நீதிமன்றம் நோட்டீஸ் அனுப்பி உள்ளது.


நெடுவாசல், கதிராமங்கலம் காக்க களமிறங்கிய திருச்செங்கோடு மாணவர்கள்!

நெடுவாசல் மற்றும் கதிராமங்கலத்தைக் காக்க, திருச்செங்கோட்டில் உள்ள தனியார் கல்லூரி மாணவர்கள், வகுப்பு புறக்கணிப்பு போராட்டத்தில் இறங் கியுள்ளனர். ஹைட்ரோ கார்பன் திட்டத்துக்கு எதிராக, நெடுவாசல் மக்கள் இன்று 90-வது நாளாகப் போராடிவருகின்றனர். இது ஒருபுறம் இருக்க, ஓ.என்.ஜி.சி-யைக் கண்டித்து, கதிராமங்கலம் மக்களும் தொடர் போராட்டம் நடத்திவருகின்றனர். செழிப்பான வேளாண்மை நடக்கும் இந்த இரு ஊர்களும், தங்கள் வாழ் வாதாரத்தைக் காக்க தீவிரமாகப் போராடிவருகின்றனர். இவர்களின் போராட்டத்துக்கு பல்வேறு தரப்பிலிருந்து ஆதரவு பெருகிவருகிறது. இந்நிலையில்,நெடுவாசல் மற்றும் கதிராமங்கலத்தைக் காக்க, திருச்செங்கோடு மாணவர்கள் போராட்டத்தில் இறங்கியுள்ளனர். அங்குள்ள தனியார் கல் லூரியைச் சேர்ந்த இவர்கள், தற்போது வகுப்பு புறக்கணிப்புப் போராட்டத்தில் ஈடுபட்டுவருகின்றனர். மேலும், அவர்கள் ஹைட்ரோ கார்பன் திட்டத்தைக் கைவிட வலியுறுத்தியும், கதிராமங்கலத்தில் கைதுசெய்யப்பட்டவர்களை விடுவிக்கக் கோரியும் முழக்கங்கள் எழுப்பிவருகின்றனர்.


ம.இ.கா தலைவர்களின் தலை தப்பாது.  பகற்கொள்ளை, மோசடி, ஏமாற்று எல்லாம் ஆராயப்படும்

கோலாலம்பூர்,

முன்னாள் தேசிய முன்னணி அரசாங்கத்தின் கீழ் தங்களை அசைக்க முடியாது என்று கங்கணம் கட்டியிருந்த ம.இ.கா. தலைவர்களை அசைத்துப் பார்க்கும் நடவடிக்கையை எடுக்க நம்பிக்கைக் கூட்டணி அரசாங்கம் அஸ்திவாரம் போடுகிறது. ஊழல், பகற்கொள்ளை முதல் மோசடி வரை அனைத்து குற்றச்சாட்டு களும் ஒவ்வொன்றாக விசாரிக்கப்படும், புதிய கோப்புகள் திறக்கப்படும் என்று மனித வள அமைச்சர் எம்.குல சேகரன் திட்டவட்டமாகக் கூறியுள்ளார்.

Read More: Malaysia Nanban Tamil Daily on 26.6.2018


ஆபரேஷன் லோட்டஸ்' : காங். எம்.எல்.ஏ-க்களை ராஜினாமா செய்ய வைக்க பா.ஜ.க திட்டம்?

விலை போவதைத் தடுக்க கர்நாடக மாநில எம்.எல்.ஏ-க்களை ரிசார்ட்ஸில் தங்க வைக்க காங்கிரஸ் கட்சி ஆலோசித்து வருவதாக தகவல் வெளியாகி யுள்ளது.

கர்நாடகாவில் புதிய அரசு அமைப்பதில் குழப்பம் நிலவி வருகிறது. காங்கிரஸ் கட்சி சார்பாக இன்று நடந்த எம்.எல்.ஏ-க்கள் கூட்டத்தில் 12 பேர் பங்கேற்கவில்லை என்று கூறப்படுகிறது. மதச்சார்பற்ற ஜனதா தள கட்சியைச் சேர்ந்த 5 எம்.எல்.ஏ-க்களைக் காணவில்லை என்று 'டெக்கான் ஹெரால்ட் 'பத்திரிகை கூறியுள்ளது. பெங்களூருவில் சங்கரிலால் ஹோட்டலில் நடைபெற்ற  மதச்சார்பற்ற ஜனதா தள கட்சியின் எம்.எல்.ஏ-க்கள் கூட்டத்தில்,  37 எம்.எல்.ஏ-க்களில் 32 பேர் மட்டுமே வந்ததாக அந்த பத்திரிகை தெரிவித்துள்ளது. ஆனந்த் சிங், நாகேந்திரா, பீமா நாயக், கணேஷ் ஹக்கேரி, யஷ்வந்த் கௌடா, சமீர் அகமது, அகந்தா ஸ்ரீநிவாசமூர்த்தி, துக்காராம், மகேன்டேஷ், கவுஜாலகி, சதீஷ் ஜராகிகோலி, ரமேஷ் ஜராகிகோலி ஆகியோர் காணாமல் போன காங்கிரஸ் எம்.எல்.ஏ-க்கள் ஆவார்கள்.

இதையடுத்து, காங்கிரஸ் மற்றும் மதச்சார்பற்ற ஜனதா தள கட்சியைச் சேர்ந்த எம்.எல்.ஏக்களை கர்நாடகாவுக்கு வெளியே ஏதாவது ஒரு மாநிலங்களில் தங்க வைக்க முடிவு செய்யப்பட்டுள்ளது. காங்கிரஸ் கட்சி ஆட்சியில் உள்ள மாநிலங்களில் தங்க வைத்தால்தான் பிரச்னைகளை தவிர்க்க முடியும் என்ப தால் பஞ்சாப், மிஸோரம், புதுச்சேரி மாநிலங்களுக்கு எம்.எல்.ஏ-க்கள் கொண்டு செல்லப்படலாம்.

காங்கிரஸ், மதச்சார்பற்ற ஜனதா தளம், இரு சுயேச்சைகள் சேர்ந்து 118 எம்.எல்.ஏ-க்கள் ஆதரவுடன் ஆட்சியமைக்க மதச்சார்பற்ற ஜனதா தளம் தயாராக உள்ளது. ஆட்சியமைக்க 112 எம்.எல்.ஏக்கள் ஆதரவு போதுமானது. எம்.எல்.ஏ-க்களை விலைக்கு வாங்கும் திட்டத்துக்கு 'ஆபரேஷன் லோட்டஸ்' என்று பாரதிய ஜனதா கட்சி பெயர் வைத்துள்ளதாம். படியும் எம்.எல்.ஏ-க்களை ராஜினாமா செய்ய வைத்து இடைத்தேர்தலைக் கொண்டு வருவது பாரதிய ஜனதா கட்சியின் திட்டம். கடந்த 2008-ம் ஆண்டு முதல் 2013-ம் ஆண்டு வரை 20 மாற்றுக் கட்சி எம்.எல்.ஏ-க்களை பாரதிய ஜனதா கட்சி விலைக்கு வாங்கி ராஜினாமா செய்ய வைத்து இடைத்தேர்தலை ஏற்படுத்தியுள்ளது.


AC ஏர்கண்டிஷன் எது ரைட் சாய்ஸ்?

இன்றைக்கு நம் தலைமுறையினர் ‘Take it Granted’ ஆக, அதாவது, மிக எளிதாக எடுத்துக்கொள்ளும் பல விஷயங்களின் கண்டுபிடிப்புகள் அத்தனை எளிதாக இல்லை. ஒரு காலத்தில் ஏ.சி. அதாவது, குளிரூட்டப்பட்ட கடைகளை ஒரு முறை போய் பார்க்கணும் என்று சொல்லுவோம். இப்போது இத்தொழில்நுட்பம் தொடாத இடங்களே இல்லை. மற்ற பல விஷயங்களும் கண்டுபிடிப்புகளும் அரசாங்கம் அல்லது பணக்காரர்களுக்காகவே கண்டுபிடிக்கப்பட்டது. குளு குளு கூல் கூல் தொழில்நுட்பமும் அப்படித்தான்! ஒவ்வொரு நாட்டிலும் ஒவ்வொரு விதமாக வெயிலில் இருந்து தப்பித்து குளிரூட்ட என்னென்னவோ முயற்சிகள். எகிப்தில் மரத்தில் ஆன திரையை தொங்கவிட்டு நீர் ஓடுவதுபோலச் செய்வார்கள். அதன் வழியே வெளிக்காற்று வீசும்போது குளுமையாக இருக்கும். இப்போது கல்யாண மண்டபங்களில் விண்ட் ஸ்க்ரீன் எனப்படும் குளிர்காற்று திரைக்கு மூப்பன் கண்டுபிடிப்பு! ரோம் போன்ற நாடுகளில் அக்வா டக்ட் எனப்படும் சிறு கால்வாய் குழாய் போன்ற அமைப்பில் நீர் செல்லும். இது சுவர் வழியாக செல்கையில் அறைக்கு குளுமை தரும். அதிக குளிரும் வெப்பமும் உள்ள பாலைவன நாடுகளில் க்வானத் (qanat) எனப்படும் அமைப்பைக் கட்டினார்கள். காற்றுப்புகும் ஜன்னல் வழியே உள்புகும் காற்று, நீர் கால்வாய் வழியாக உள்ளே செல்லும். அவை வீட்டின் அடிப்பாகத்தை - அதாவது, பேஸ்ெமன்ட் அறையை குளிரூட்டும். பிறகு காற்று, ஜன்னல்கள் மூலம் வெளியேறும் காற்று நீர் வழியே பயணப்படுவதால் குளிர்ச்சியாக இருக்கும். இதன் மூலம் வீடு குளிரூட்டப்படுகிறது.


60 வினாடிகளில் வெ. 25 லட்சம் நகைகள் கொள்ளை!

கோலாலம்பூர், தலைநகர், ஜாலான் கூச்சாய் லாமாவில் உள்ள ஒரு நகைக் கடையில் நேற்று காலையில் கொள்ளையர்கள் 60 விநாடிகளில் வெ.25 லட்சம் மதிப்புள்ள ஆபர ணங்களுடன் தப்பிச் சென்றனர். நேற்று காலை 11.30 மணிக்கு அந் நகைக்கடையின் பாதுகாவலர் இச்சம்பவம் குறித்து போலீசுக்கு தகவல் தெரிவித்ததாக மாநகர் குற்றப்புலன் விசாரணை தலைவர், மூத்த உதவி ஆணையர் ருஸ்டி முகமட் இசா கூறினார். அப்பாதுகாவலரும், மேலும் மூன்று பணியாளர்களும் கடையில் இருந்தபோது தலைக்கவசம் அணிந்திருந்த நான்கு ஆடவர்கள் திடீரென உள்ளே நுழைந்து சுத்தியல்களால் காட்சிப் பேழை கண்ணாடிகளை உடைத்து, நகைகளை அபகரித்துச் சென்றனர் என அவர் விவரித்தார். ஒரு நிமிட நேரத்திற்குள் இச்சம்பவம் நடந்து முடிந்தது. அச்சந்தேகப் பேர்வழிகள் துப்பாக்கிகள் வைத்திருந்த தாக நம்பப்படுகிறது. 15 தட்டுகளில் வைக்கப்பட்டிருந்த நகைகளை அவர்கள் அபகரித்தனர். கடையின் நான்கு பணியாளர்களைத் தவிர வேறு வாடிக்கையாளர்கள் யாரும் சம்பவத்தின் போது அங்கில்லை என்பதையும் ருஸ்டி கூறினார்.


தேவிஸ்ரீ கருமாரியம்மன் ஆலயத்திற்கான நிலம் சிலாங்கூர் மாநில அரசு பதிவேட்டில்.

சிப்பாங் சுங்கை பீலேக் கம்போங் பாருவில் வீற்றிருக்கும் தேவிஸ்ரீ கருமாரியம்மன் ஆலயத்திற் கான நிலம் அண்மையில் சிலாங்கூர் மாநில அரசு பதிவேட்டில் கையகப்படுத்தப்பட்டது. நூற்றுக்கும் மேற்பட்ட இந்தியக் குடும்பங்கள் வாழ்ந்துவரும் இப்பகுதியில் உள்ள ஆலயம் இங்குள்ள சீனருக்கு சொந்தமான நிலத்தில் இருந்ததாகவும் பின்னர் அவர் அந்நிலத்தை மேம்பாட்டு நிறுவனத்திடம் விற்கும்போது ஆலயம் வீற்றிருந்த நிலத்தை ஒதுக்கிவிட்டு எஞ்சிய நிலத்தை விற்றதாக தேவிஸ்ரீ கருமாரியம்மன் ஆலயத் தலைவர் தேவராஜு த/பெ பெரியசாமி நண்பனிடம் கூறினார். ஆலயம் வீற்றிருக்கும் நிலத்தை நில உரிமையாளர் இலவசமாக வழங்கி இருந்தாலும் அந்நிலம் வழிப்பாட்டு நிலமாக அரசு பதிவேட்டில் கையகப்படுத்தப் படாமல் இருந்து வந்ததைத் தொடர்ந்து அங்கு வெள்ளி ஆறு லட்சம் பொருட்செலவில் ஆலயத் திருப்பணி வேலைகளை மேற்கொள்வதற்கு பல்வேறு தடைகளை எதிர் நோக்கி வந்ததாக குறிப்பிட்ட அவர் இப்பிரச்சினைக்கு உரிய தீர்வு காணும் வகையில் சிப்பாங் நகராண்மைக் கழகத்தின் உறுப்பினர் சிவக்குமாரின் உதவியை நாடியதாக அவர் தெரிவித்தார். எங்களின் கோரிக்கையினை ஏற்று பல்வேறு வழிகளில் முயற்சியினை மேற்கொண்ட சிவக்குமார், மாநில ஆட்சிக்குழு உறுப்பினர் வீ.கணபதிராவின் ஒத்துழைப்புடன் இம்மாதம் 2ஆம் தேதியன்று இவ்வாலய நிலம் அரசு பதிவேட்டில் கையகப் படுத்தப்பட்டிருப்பதாக தங்களுக்கு கடிதம் கிடைத்தபோது மிகுந்த மகிழ்ச்சியடைந்ததாக தேவராஜூ கூறினார். ஏறக்குறைய பதினெட்டு ஆண்டுகளாக வழிபட்டு வந்த இவ்வாலய நிலத்தை அதிகாரப்பூர்வ நிலமாக பதிவு செய்வதற்கு பல வழிகளில் உதவியதுடன் ஆலய திருப்பணிக்காக வெ.60 ஆயிரம் வழங்கி உதவியுள்ள ஆட்சிக் குழு உறுப்பினர் வீ.கணபதிராவ் மற்றும் இதற்கெல்லாம் பிள்ளையார் சுழி போட்ட நகராண்மைக் கழக உறுப் பினர் சிவக்குமார், சிப்பாங் மாவட்ட நில அலுவலக அதிகாரிகள் அனைவருக்கும் ஆலய நிர்வாகத்தின் சார்பில் நன்றியினை பதிவு செய்வதாக தேவராஜு கூறினார். இவ்வாலய திருப்பணிக்கு நிதியுதவி அல்லது பொரு ளுதவி வழங்கிட ஆர்வமுள்ள நல்லுள்ளங்கள் 012-3609246 என்ற எண்ணில் தொடர்புகொள்ளலாம்.


வீட்டுப் பொருட்களை ஜப்தி செய்ய நேரிடும்!’ -சினிமா வழக்கில் சிம்புவுக்கு எச்சரிக்கை!

சிம்பு என்றாலே வம்பு என்று சினிமா உலகம் சொல்வதுண்டு. மணிரத்னத்தின் செக்கச் சிவந்த வானத்தில் நடிக்கும்போது அவர் தந்த ஒத்துழைப்பு ‘சிம்பு முன்பு போல் இல்லை’ என்று பேச வைத்தது. ஆனாலும், வம்பு வழக்குகள் சிம்புவை விடாது போலும்.

கடந்த 2013-ல் ஃபேஷன் மூவி மேக்கர்ஸ் நிறுவனம், அரசன் என்ற டைட்டிலில் சிம்புவை வைத்துப் படம் தயாரிக்க முன்வந்தது. அதற்காக ரூ,1 கோடி சம்பளம் பேசி, ரூ.50 லட்சத்தை அட்வான்ஸாக சிம்புவிடம் தந்தது. இந்த நிலையில், தங்களின் படத்தில் சிம்பு நடிக்காததால், வாங்கிய அட்வான்ஸ் தொகையைத் திரும்பக் கொடுப்பதற்கு உத்தரவிடக் கோரி, சென்னை உயர் நீதிமன்றத்தில் வழக்கு தொடர்ந்தது அந்நிறுவனம்.

நீதியரசர் கோவிந்தராஜ் முன் இவ்வழக்கு விசாரணைக்கு வந்தபோது, குறித்த காலத்தில் படத்தயாரிப்பு வேலைகளைத் துவங்காததால், தனக்கு பெருத்த இழப்பு ஏற்பட்டது. எனவே, அந்த அட்வான்ஸ் தொகையை முடக்க வேண்டும் என்று சிம்பு தரப்பில் தெரிவித்தனர். ஆனால்,  படப்பிடிப்பு பணிகள் துவங்காததால், தனக்கு ஏற்பட்ட இழப்பிற்கான ஆதாரங்களை சிம்பு சமர்ப்பிக்கவில்லை.

அதனால், அட்வான்ஸ் தொகை ரூ.50 லட்சத்தை வட்டியுடன் சேர்த்து, மொத்தம் ரூ.85 லட்சத்தை ஃபேஷன் மூவி மேக்கர்ஸ் நிறுவனத்துக்கு சிம்பு தரப்பு வழங்க வேண்டும் என்று உத்தரவிட்டிருக்கிறது சென்னை உயர் நீதிமன்றம்.  நான்கு வாரங்களில் இதுகுறித்த உத்தரவாதத்தை வழங்காவிடில், சிம்பு வுக்குச் சொந்தமான கார், மொபைல், பிரிட்ஜ், ஏ.ஸி. உள்ளிட்ட வீட்டு உபயோகப் பொருட்களை ஜப்தி செய்ய நேரிடும் என்று நீதியரசர் எச்சரிக்கை விடுத்துள்ளார்.


அர்ஜூன் சம்பத்திடம் ரஜினி கூறியது இதுதான்!

நடிகர் ரஜினிகாந்த் கடந்த மாதம் ரசிகர்களைச் சந்தித்தார். அப்போது அரசியல் குறித்து அவர் கூறிய கருத்துகளால் பரபரப்பு ஏற்பட்டது. ரஜினியின் அரசியல் கருத்துக்கு அரசியல் கட்சித் தலைவர்கள் ஆதரவும், எதிர்ப்பும் கலந்து வருகின்றன. இதனால், ரஜினியின் அரசியல் பிரவேசம் குறித்து பரபரப்பு தகவல்கள் வெளிவந்து கொண்டிருக்கின்றன. குறிப்பாக, தமிழருவி மணியன் உள்ளிட்ட அரசியல் கட்சித் தலைவர்கள் ரஜினியைச் சந்தித்தனர். அவர்களிடம் அரசியலுக்கு வருவது குறித்து ரஜினி கருத் துக் கேட்டதாகக் கூறப்பட்டது. இந்நிலையில், ரஜினிகாந்த்தை, போயஸ் கார்டனிலுள்ள அவரது இல்லத்தில், இந்து மக்கள் கட்சித் தலைவர் அர்ஜூன் சம் பத் சந்தித்தார். ரஜினி அரசியலுக்கு வருவது குறித்து ஆலோசிக்கப்பட்டதாகக் கூறப்படுகிறது. அர்ஜூன் சம்பத்துடன் இந்து மக்கள் கட்சி மாநில பொதுச் செயலாளர் இராம.இரவிக்குமார், இளைஞரணி மாநில பொதுச் செயலாளர், D.குருமூர்த்தி உள்ளிட்டோர் ரஜினியைச் சந்தித்தனர். இந்தச் சந்திப்புக்குப் பிறகு செய்தியாளர்களிடம் பேசிய அர்ஜூன் சம்பத், "ரஜினி அரசியலுக்கு வரவேண்டும் என்று கோரிக்கை வைத்தோம். அரசியலுக்கு வருவது குறித்து ஆலோசித்து வருவதாக ரஜினி கூறினார். அதற்கான ஏற்பாடுகளை ரஜினி செய்து வருகிறார். நாட்டு மக்களுக்கு சேவை செய்வதே ரஜினி யின் எண்ணம். ரஜினி சிங்கமாக, சிங்கிளாக அரசியலுக்கு வருவார். அவரது தலைமையில் கூட்டணி அமைத்து, ஆட்சி மாற்றத்தை ஏற்படுத்த வேண்டும். அவரை பி.ஜே.பி இயக்கவில்லை" என்று கூறினார்.


பிரௌன்ஸ்டன் தமிழ்ப்பள்ளி கட்டுமானப் பணிகள்  தீவிரம்.

ஜெரம், மே 12- ஜெரம் சுங்கை பூலோ பிரௌன்ஸ்டன் தமிழ்ப்பள்ளி கட்டுமானப் பணிகள் தாமதமடைந்து வருவது குறித்து மலேசிய நண்பன் வெளியிட்ட செய்தியால் அப்பள்ளியின் கட்டுமானப் பணிகள் தற்போது துரிதமாக நடைபெறத் தொடங்கியுள்ளன.கடந்த மூன்றாண்டுகளாக தாமதமாக கட்டுமானப் பணிகள் நடை பெற்று வரு வதன் நோக்கம் என்னவென்று பெற்றோர்களும் பொதுமக்களும் எழுப்பிய கேள்வியைத் தொடர்ந்து கட்டுமானப் பணிகள் இப்போது துரிதமாக நடந்து வருவதைக் கண்டு பெற்றோர்களும் பொதுமக்களும் மகிழ்ச்சி தெரிவித்த வேளையில் நண்பனின் செய்திக்கு நன்றி தெரிவித்துக் கொண்டனர். நண்பனில் பள்ளியைப் பற்றி செய்தி பிரசுரிக்கப்பட்டதை அடுத்து தற்போது அப்பள்ளியின் கட்டுமானப் பணிகளுக்கு அதிகமான தொழிலாளர்களை குத் தகையாளர் நிறுவனம் வேலைக்கு அமர்த்தியதன் வழி அப்பள்ளியின் கட்டுமானப் பணிகள் துரிதமாக நடைபெற்று வருவதற்கு நண்பன் நாளிதழின் செய் தியே முக்கிய காரணம் என்று பெற்றோர்கள் தெரிவித்தனர். இதேபோன்று கட்டுமானப் பணிகள் தொடருமானால் இன்னும் மூன்று மாத கால கட்டத்தில் பள்ளியின் கட்டுமானப் பணிகள் நிறைவு பெறக்கூடும். பள்ளியின் கட்டுமானப் பணி தொய்வு ஏற்பட்டதற்கு யார் காரணம் என்பது முக்கியமல்ல. மாறாக பள்ளியின் கட்டுமானப் பணிகள் நிறைவு பெற்று மாண வர்கள் பயன்பாட்டிற்கு இருக்குமானால் அதுவே பெற்றோர்களின் மகிழ்ச்சியாகும். கடந்த 2015ஆம் ஆண்டு பிரௌன்ஸ்டன் தமிழ்ப்பள்ளிக்கான இரண்டு மாடிகளை கொண்ட புதிய கட்டடத்திற்கு துணைக் கல்வியமைச்சர் டத்தோ பி.கமலநாதன் அடிக்கல் நாட்டினார். இவ்வாண்டு ஜனவரி மாதம் புதிய கல்வி ஆண்டில் பள்ளியின் இந்த புதிய கட்டடம் கட்டி முடிக்கப்பட்டிருக்க வேண்டும். ஆனால், கட்டுமானப் பணியில் சுணக்கம் ஏற்பட்டு, பள்ளி கட்டடம் பூர்த்தியாகாமல் இழுபறி நிலையில் இருந்து வருவது குறித்து கடந்த 4.5.2017இல் மலேசிய நண்பன் தலைப்பு செய் தியாக வெளியிட்டு இருந்தது. பள்ளி கட்டி முடிக்கப்படாததால் மாணவர்கள் பழைய கட்டடத்தில் பயின்று வரும் அவல நிலையையும் மலேசிய நண்பன் தனது செய்தியில் சுட்டிக் காட்டியிருந்தது.


வாஷிங்டன்:

பிரசவ வலி ஏற்பட்டு நின்றுவிட்டதால் பொறுமையை இழந்த பெண் ஒருவர் தன் வயிற்றிலுள்ள குழந்தைக்கு உடனே வெளியேறுமாறு சட்டப்பூர்வ நோட்டீஸ் வழங்கிய வினோத சம்பவம் அமெரிக்காவில் நடை பெற்றுள்ளது. பெண்ணுக்கு பிரசவம் என்பது மறு பிறவி போன்றது. அமெரிக்காவின் உதாவில் உள்ள கெயில் பே என்று பெண் அங்குள்ள நீதிமன்றத்தில் பணியாற்றி வருகிறார். இவருக்கு ஏற்கெனவே இரு குழந்தைகள் உள்ள நிலையில் மீண்டும் மூன்றாவதாக கர்ப்பம் ஆனார். நிறைமாத கர்ப்பிணியான இவர் அமெரிக்காவில் உள்ள மருத்துவமனையில் கடந்த 16-ஆம் தேதி அனுமதிக்கப்பட்டார்.
அப்போது பிரசவ வலி ஏற்பட்டது. இன்னும் சிறிது நேரத்தில் குழந்தை பிறந்துவிடும் என்றிருந்தார். ஆனால் அதற்கு பிரசவ வலி முற்றிலும் நின்றுவிட்டது. இதனால் வலி வரும் என காத்திருந்து காத்திருந்து சோர்வ டைந்தார்.

பொறுமை இழந்த அவர் தன்னுடன் பணியாற்றும் நீதிபதியை அணுகி குழந்தை தன் வயிற்றில் இருந்து உடனடியாக வெளியேற சட்டப்பூர்வமான நோட்டீஸ் வழங்க கோரினார். அந்த நீதிபதி லின் டேவிஸ், கெயில் பேயின்   கருவறையில் இருப்பவர் என்ற முகவரியிட்டு கையெழுத்திட்ட வெளியேற்ற நோட்டீஸை அனுப்பி னார். இதை அந்த தாய் தனது கருவில் உள்ள குழந்தையிடம் படித்துக் காண்பித்தார்.

இந்த நீதிமன்றத்தின் நோட்டீஸுக்கு மதிப்பளிப்பதாக நினைத்து அந்த சிசு 12 மணிநேரம் கழித்து வெளியே வந்தது அனைவரையும் ஆச்சரியத்தில் ஆழ்த்தியுள்ளது.


இந்நாட்டு இந்தியர்களுக்காக நான் பேசுவேன்

கோலாலம்பூர்,

நடந்து முடிந்த நாட்டின் 14-ஆவது பொதுத்தேர்தலில் நம்பிக்கைக் கூட்டணிக்கு வாக்களித்து வெற்றி பெறச்செய்த மலேசிய இந்தியர்களுக்கு  நன்றி தெரிவித்துக்கொண்ட டத்தோ ஸ்ரீ அன்வார் இப்ராஹிம், இந்நாட்டு இந்தியர்க ளுக்காக நான் குரல் கொடுப்பேன். என்னை நம்புங்கள் என்று வாக்குறுதி அளித்தார்.

Read More: Malaysia Nanban Tamil Daily on 19.5.2018


எவ்வளவு முயற்சி செய்தாலும் என்னையும் ஓபிஎஸ்சையும் பிரிக்க முடியாது: எடப்பாடி பளீச்!

எவ்வளவு முயற்சி செய்தாலும் என்னையும் ஓபிஎஸ்சையும் பிரிக்க முடியாது என முதல்வர் எடப்பாடி பழனிசாமி சட்டமன்றத்தில் கூறியுள்ளார்.
நேற்றைய சட்டமன்றத்தில் திமுகவின் துறைமுருகன் எழுப்பிய கேள்வியால் சட்டப்பேரவையில் சிரிப்பலை எழுந்தது. கடந்த முறை வெளியிடப்பட்ட காவல்துறை மானிய கோரிக்கை அறிவிப்புகளில் எத்தனை நிறைவேற்றப்பட்டுள்ளது என மு.க.ஸ்டாலின் கேள்வி எழுப்பினார்.

இதற்கு பதிலளித்து முதல்வர் எடப்பாடி பழனிசாமி பேசியபோது குறுக்கிட்ட எதிர்க்கட்சி துணைத்தலைவர் துறைமுருகன், ஜெயலலிதா அறிவித்ததை பற்றியும் நீங்கள் அறிவித்ததை பற்றியும் கூறிய நீங்க இடையில் ஒருவர் முதலமைச்சராக இருந்தார், அவர் அறிவித்ததை ஏன் விட்டுவிட்டீங்க? அவர் பாவம் இல்லையா? என கேள்வி எழுப்பினார். இதனால் அவையில் சிரிப்பொலி எழுந்தது.
இதற்கு பதிலளித்த எடப்பாடி பழனிசாமி, இவ்வளவு அக்கறையாக கேட்டதற்கு நன்றி, உங்களின் நோக்கம் புரிகிறது. எங்கள் ஒற்றுமையை பார்த்து துறைமுருகனுக்கு கண் உறுத்துகிறது. எவ்வளவு முயற்சி செய்தாலும் எங்களின் ஒற்றுமையை பிரிக்க முடியாது என அவர் கூறினார்.


திணறும் தமிழக காவல்துறை!- துணை ராணுவத்திற்கு கிரிஜா வைத்தியநாதன் அழைப்பு!

தூத்துக்குடி போராட்டத்தை ஒடுக்க முடியாமல் தமிழக போலீசார் திணறி வருவதால் துணை ராணுவத்தை அனுப்ப மத்திய அரசுக்கு தமிழக அரசு கோரிக்கை விடுத்துள்ளது.
தூத்துக்குடி மாவட்டத்தில் அமைந்துள்ள ஸ்டெர்லைட் ஆலைக்கு எதிர்ப்பு தெரிவித்து நேற்று நடைப்பெற்ற போராட்டத்தில் காவல்துறையினர் துப்பாக்கி ச்சூடு நடத்தினர். இதில் 10பேர் உயிரிழந்துள்ளனர். காயமடைந்த பலர் மருத்துவமனைகளில் சிகிச்சை பெற்று வருகின்றனர். உயிரிழந்தவர்களின் உடல்கள் தூத்துக்குடி அரசு மருத்துவமனையில் வைக்கப்பட்டுள்ளது.

இதைத்தொடர்ந்து இன்று பிற்பகல் அண்ணாநகர் பகுதியில் போலீசார் போராட்டகாரர்களிடையே திடீரென மோதல் ஏற்பட்டது. அப்போது பொதுமக்கள் கல்வீச்சில் ஈடுபட்டனர். இதில் தூத்துக்குடி மாவட்ட எஸ்.பி. மற்றும் 10க்கும் மேற்பட்ட போலீசாருக்கு காயம் ஏற்பட்டது. பொதுமக்களின் கல்வீச்சை தொடர்ந்து போலீசார் இன்று மீண்டும் துப்பாக்கி சூட்டில் ஈடுபட்டனர். போலீசாரின் துப்பாக்கி சூட்டில் காளியப்பன் (22) என்ற இளைஞர் ஒருவர் சம்பவ இடத்திலையே பரிதாபமாக உயிரிழந்தார். மேலும் படுகாயமடைந்த 5 பேர் மருத்துவமனையில் அனுமதிக்கப்பட்டுள்ளனர்.
இந்நிலையில், தூத்துக்குடியில் போராட்டத்தை ஒடுக்க முடியாமல் தமிழ்நாடு போலீசார் 2வது நாளாக தொடர்ந்து திணறி வருவதால் துணை ராணு வத்தை அனுப்ப மத்திய அரசுக்கு தலைமைச் செயலர் கிரிஜா வைத்தியநாதன் வேண்டுகோள் விடுத்துள்ளார். இதைத்தொடர்ந்து துணை ராணுவத்தை அனுப்ப மத்திய அரசு முடிவுசெய்துள்ளதாக தகவல்கள் வெளியாகியுள்ளன.


அனைத்து சமயங்கள் தொடர்பிலும் அரசாங்கம் மிக கவனமுடனும் அக்கறையுடனும்  நடந்து கொள்ளும்

கோலாலம்பூர்,

அனைத்து சமயங்கள் தொடர்பிலும் தமது அரசாங்கம் மிக கவனமுடனும் அக்கறையுடனும்  நடந்து கொள்ளும் என்று பிரதமர் துன் டாக்டர் மகாதீர் முக மட்  உறுதியளித்தார். “அதே வேளையில், நாம் ஒவ்வொருவரும் சட்டத்தின்  ஆட்சிக்கு கீழ்ப்படிந்து நடக்க வேண்டும்” என்று  அவர் நேற்று  டுவிட்டர் பதி வில்  குறிப்பிட்டார். மலேசிய சர்வ சமய ஆலோசனை  மன்றத்தின்  உறுப்பினர்களை  புத்ரா ஜெயாவில்   உள்ள தமது அலுவலகத்தில் சந்தித்த பின்னர் அவர் இந்தப் பதிவை  வெளியிட்டார்.

Read More: Malaysia Nanban Tamil Daily on 12.1.2018


61 ஆண்டு நாடாளுமன்ற வரலாற்றில் முதல் முறையாக எதிரணியில் தேசிய முன்னணி

கோலாலம்பூர்,

மலேசியாவில் தேசிய முன்னணியின் 61 ஆண்டு கால ஆட்சியைப் புரட்டிப்போட்டு,  உலக வரலாறு படைத்துள்ள நம்பிக்கைக் கூட்டணி ஆட்சியில் 14-ஆவது நாடாளுமன்றம் இன்று முதல் முறையாகக் கூடுகிறது. இன்று முதல் கட்டமாக, நாடாளுமன்ற உறுப்பினர்கள், மக்களவை சபாநாயகர், மேலவைத் தலைவர் பதவிப்பிரமாணம் எடுத்துக்கொள்வர்.

Read More: Malasyia Nanban Tamil Daily on 16.7.2018


களவாணி மாப்பிள்ளை காந்தி மணிவாசகம் இயக்குகிறார்

நம்ம  ஊரு பூவாத்தா, ராக்காயி கோயில், பெரிய கவுண்டர் பொண்ணு, கட்டபொம்மன், நாடோடி மன்னன், மாப்பிள்ளை கவுண்டர் உட்பட 16 சூப்பர் ஹிட் படங்களை தயாரித்த ராஜபுஷ்பா பிக்சர்ஸ் பட நிறுவனம் பதினேழு ஆண்டுகளுக்கு பிறகு மீண்டும் பட தயாரிப்பில் ஈடுபட உள்ளனர். இந்த நிறுவனத்தின் தயாரிப்பாளரான மணிவாசகம் தான் இந்த அனைத்து படங்களையும் இயக்கியவர்.

அந்த கால கட்டத்தில் வணிக ரீதியான சக்சஸ் புல் தயாரிப்பாளராகவும், இயக்குனராகவும் கவனிக்கப் பட்டவர் மணிவாசகம் என்பது குறிப்பிடத்தக்கது. அவர் மறைந்து 17 ஆண்டுகளுக்கு பிறகு மீண்டும் படத்தயாரிப்பில் ராஜபுஷ்பா பிக்சர்ஸ் களமிறங்குகிறது. மணிவாசகத்தின் மகனான காந்திமணிவாசகம் தயாரித்து, இயக்கும் “களவாணி மாப்பிள்ளை“ படத்தில் தினேஷ் நாயகனாக நடிக்கிறார். கதாநாயகி மற்றும் மற்ற நட்சத்திரங்கள் பற்றி பின்னர் அறிவிக்க உள்ளனர். இசை - ரகுநந்தன்

விரைவில் படப்பிடிப்பு துவங்க உள்ளது. அப்பாவை பின்பற்றி தயாரிப்பு, இயக்கம் என்று களமிறங்கும் காந்தி மணிவாசகம், கதை அமைப்பிலும், காமெடி, கமர்ஷியல் என்ற அவரது அப்பா பார்முலாவையே இவரும் கையிலெடுக்கிறார்.


181 நாட்களில் 723 பேரைக் காணவில்லை

நாட்டில் நாள் ஒன்றுக்கு சராசரி நான்கு பிள்ளைகள் காணாமல் போகின்றனர். இவ் வாண்டு ஜனவரி மாதம் தொடங்கி ஜூன் மாதம் வரை மட்டும், இந்த 181 நாட்களில் 723 பிள்ளைகள் காணாமல் போனதாக புகார் செய்யப்பட்டுள்ளது. இந்த எண்ணிக்கையில் 427 பேர் என பாதிக்கும் மேற்பட்டோர் சுதந்திர பறவைகளாக வீட்டிலிருந்து வெளியேறியவர்கள் என்ற அதிர்ச்சித் தகவலும் வெளியிடப்பட்டுள்ளது.

அவர்களில் பெரும்பாலான வர்கள் பதின்ம வயது பெண்கள் என்று அரச மலேசிய போலீஸ் படையின் உதவி ஆணையர் ஓங் சின் லான் கூறினார். இப்பெண்கள் அனைவரும் 13 முதல் 15 வயதுக்கு உட்பட்ட மிகவும் அபாயகரமான வயதுப் பிரிவைச் சேர்ந்தவர்கள் என்ற தகவலையும் அவர் வெளியிட்டுள்ளார்.

போலீஸ் துணை சூப்பரிண்டெண்டன் இ.சரோஜாவும் கலந்துகொண்ட  இணை சந்திப்பு ஒன்றில் அவர் இவ் விவரங்களை வெளியிட்டார் என தி ஸ்டார் நாளேடு தெரிவித்தது. இதில் கவலைக்குரிய விஷயம் என்னவென்றால் அப்பெண்கள் பாலியல் துன்புறுத்தலுக்கு ஆளாகும் அபாயக் கட்டத்தைச் சேர்ந்தவர்கள். மனோவியல் ரீதியிலான பாதிப்பு அல்லது தனிப்பட்ட காரணங்களுக்காக தங்கள் வாழ்வில் சுதந்திரத்தை தேடி இவர்கள் தங்கள் குடும்பத்தை புறக்கணித்து விட்டு வெளியே வருகின்றனர். பெரும்பாலும், சமூக வலைத்தளங்கள் வாயிலாக தங்களுக்கு கிடைக்கும் சில நண்பர்களே இதற்கு காரணமா கின்றனர் என்று ஏசிபி ஓங் கூறினார்.

இந்த சிறுமிகள் இடைநிலைப் பள்ளிக்கு போகும்போது அவர்களின் குணநலன்கள் மாற்றம் காண்கின்றன. உளவியல் ரீதியில் அவர்களுக்கு ஹார்மோன்களில் ஏற்படும் மாற்றத்தால் உணர்ச்சிகள் வெளிப்பட தொடங்குகின்றன.

அந்த வயதில், தங்களுக் கென்று ஒரு சொந்த அடையாளம் வேண்டும், சொந்த அபிப்பிராயம் வேண்டும் என்று அவர்கள் நினைப்பார்கள். எப்போதும் தனி மையில் இருக்கவே விரும்புவார்  என்றார் அவர்.

இவ்வாண்டில் முதல் பாதியில் நிகழ்ந்த சம்பவங்களில் 447 பேர் பெண்களும், 276 பேர் ஆண்க ளுமாவர். அது மட்டுமின்றி, அந்த மொத்த எண்ணிக்கையில் 345 பேர் என கண்டுபிடிக்கப்பட் டுள்ளனர். சுமார் 378 பேர் இன்னும் காணாமல் போனவர் பட்டியலில் தான் உள்ளனர்.

Read More: MALAYSIA NANBAN NEWS PAPER on 27.9.2017


தவளைகளுக்குத் திருமணம் செய்துவைத்த பாஜக அமைச்சர்!!!

மத்திய பிரதேச மாநிலம் சட்டர்பூரிலுள்ள கோவிலில் மழையை வரவழைப்பதற்காக பாஜக அமைச்சர் இரு தவளைகளுக்குத் திருமணம் செய்துவைத்த சம்பவம் விமர்சனத்துக்கு உள்ளாகியுள்ளது.

மத்திய பிரதேச மாநிலத்தின் பெண்கள் மற்றும் குழந்தைகள் நல அமைச்சர் லலிதா யாதவ் நடத்திய இந்த வினோத தவளைத் திருமணத்தைக் காண்ப தற்கு கோவில் வளாகத்தில் நூற்றுக்கும் மேற்பட்டோர் கூடியிருந்துள்ளனர். இந்த சடங்கின் மூலம்  இவ்வாண்டு நல்லமுறையில் பருவமழை பெய்யும் என்ற கோவிலின் பூசாரி ஆச்சார்யா ப்ரிஜ்னந்தன் கூறியது, "வேண்டுதலுக்காக தவளைகளுக்குத் திருமணம் செய்துவைப்பதோடு, விருந்த ளிப்பது என்பது காலங்காலமாக இருக்கும் வழக்கம்."

மாநில அமைச்சரின் இந்தச் செயல்பாடு மூடநம்பிக்கையை ஊக்குவிப்பதாக உள்ளது என்று எதிர்க்கட்சிகள் விமர்சித்துள்ளன. இதற்கு பதிலளித்த அமைச்சர் லலிதா யாதவ், "சுற்றுச்சூழலை சமநிலையில் வைத்துக்கொள்வதற்கு தேவையான ஓர் அறிவார்ந்த வழக்கம் இது" என்று கூறியுள்ளார். ம.பி. பண்டல்கந்த் பகுதியின் சட்டர்பூர் தொகுதி பிரதிநிதியாக லலிதா யாதவ் இருக்கிறார்.

இதேபோன்று மழைக்காக நடத்தப்பட்ட ஒரு வினோதத் திருமணம் உத்தரபிரதேசத்தின் வாரணாசியில் சமீபத்தில் நடைபெற்றது. அதில் மணமக்கள் கோலத்தில் இருவர் அமர்ந்துகொண்டு, இரண்டு பிளாஸ்டிக் தவளைகளுக்குத் திருமணம் செய்துவைத்தனர்.


போயஸ் வீடு யாருக்கு?

செல்வி ஜெ.ஜெயலலிதா... புரட்சித் தலைவி... அம்மா... இந்த மாயச் சொற்கள் மட்டுமே கடந்த 30 ஆண்டுகளாக அ.தி.மு.க-வைக் கட்டுப்படுத்தி வைத் திருந்தன. அ.தி.மு.க கட்சியில், அதன் தலைமையில் அமைந்த ஆட்சியில், ஜெயலலிதாவின் சொந்தக் குடும்பத்தில் இந்தப் பெயரையும், பட்டங்களை யும் தவிர்த்து வேறு எந்தப் பெயரும் ஜொலித்ததில்லை; அதற்கு ஜெயலலிதா ஒருபோதும் அனுமதித்ததும் இல்லை. கட்சியின் பொதுச் செயலாளர் ஜெயலலிதா. அதைத் தவிர்த்து அந்தக் கட்சியின் மற்ற பொறுப்புகள் யாரிடம் இருக்கின்றன என்பது அர்த்தமற்றதாக இருந்தது. அ.தி.மு.க ஆட்சியில் முதலமைச்சர் ஜெயலலிதா. அவ்வளவுதான்... அதைத் தவிர்த்து மற்ற எல்லோரும் பூஜ்ஜியங்களே! ஜெயலலிதா மரணமடைந்த அடுத்த நொடியே நிலைமை மாறத் தொடங்கியது. கட்சிக்குள் இருந்த ராணுவக் கட்டுப்பாடுகள் தகர்ந்து விழத் தொடங்கின. ஜெயலலிதாவின் உடன் பிறவாச் சகோதரி சசிகலா சிறைக்குச் சென்ற பிறகு அது முற்றிலுமாகச் சிதைந்தது. கட்சிப் பொறுப்பில் இருப்பவர்கள் ஆளுக் கொரு அறிவிப்பை வெளியிடத் தொடங்கினர். அமைச்சர்கள் ஆளுக்கொரு தீர்மானத்தை முன்மொழிந்தனர். இன்னொரு பக்கம், ஜெயலலிதாவின் அண் ணன் வாரிசுகளான தீபாவும், தீபக்கும் தினமும் ஒரு குழப்பத்தை உருவாக்கி வருகிறார்கள். அதன் உச்சகட்டம்தான் கடந்த 11-ம் தேதி போயஸ் கார்டன் இல்லம் முன்பு நடந்த களேபரங்கள். இந்த நிலையில், ‘போயஸ் கார்டன் வீடு யாருக்குச் சொந்தம்’ என்ற கேள்விக்கான பதில் இன்னும் குழப்பத்திலேயே இருக்கிறது. ஜெயலலிதாவுக்குச் சொந்தமானவை என்று சொல்லப்படும் பல நிறுவனங்கள், எஸ்டேட்டுகள், சொத்துகள் வேறு நபர்களின் பெயர்களில் பதிவு செய்யப்பட்டுள்ளன. ஜெயலலிதாவே உயிரோடு இருந்தால்கூட அவற்றுக்கு உரிமை கொண்டாட முடியாது. ஆனால், போயஸ் கார்டன் வேதா நிலை யத்தைப் பொறுத்தவரை அந்தக் குழப்பமே கிடையாது. அது முழுக்க முழுக்க ஜெயலலிதாவின் பெயரில்தான் உள்ளது. அந்த இடம் ஜெயலலிதாவின் தாயார் சந்தியா வாங்கியது. ஆனால், ஜெயலலிதாவின் பெயரில்தான் பதிவு செய்யப்பட்டுள்ளது. ஜெயலலிதாவின் சம்பாத்தியத்தில் வந்த தொகையில் தான் வேதா நிலையம் வீடு கட்டப்பட்டது. அதன்பிறகு அதில் கட்டப்பட்ட புதிய கட்டடம் எல்லாமும் சேர்த்து ஜெயலலிதாவின் பெயரில்தான் உள்ளது. இந்து வாரிசு உரிமை (அ) இறங்குரிமைச் சட்டம், பிரிவு 15, 16-ன்படி, ஒரு பெண்ணின் சொத்துகள் மகன், மகள் மற்றும் கணவருக்குச் சமமாகச் சென்று சேரும். மகன் அல்லது மகள் அல்லது கணவர் என்று யாருமே இல்லாதபோது, அந்தப் பெண்ணின் கணவருடைய வாரிசுகளுக்குச் சென்று சேரும். அதாவது, கணவருடைய தாய், கணவருடைய வேறு தாரத்தின் பிள்ளைகளுக்குச் சென்று சேரும். ஒரு பெண் திருமணம் ஆகாமல் மரணம் அடையும்போது, அந்தப் பெண்ணின் பெற்றோர்களுக்குச் சொத்துகள் போகும். பெற்றோர் இறந்துவிட்டால், பெற் றோரில் தந்தையின் வாரிசுகளுக்கு, அந்தப் பெண்ணின் சொத்து சென்று சேரும். ஒருவேளை அந்தப் பெண்ணின் தந்தைக்கும் வாரிசுகள் இல்லை யென்றால், தாயின் வாரிசுகளுக்குச் சென்று சேரும். இந்த சட்டங்களின்படி பார்த்தால், ஜெயலலிதாவின் சொத்துகள், அவருடைய தந்தை ஜெயராமின் மகனான ஜெயக்குமாரின் வாரிசுகளுக்குப் போகும். அதாவது, ஜெயலலிதாவின் அண்ணன் ஜெயக்குமாரின் பிள்ளைகளான தீபக், தீபா ஆகியோர் ஜெயலலிதாவின் சொத்துகளுக்கு உரிமை கோர முடியும். அந்தவகையில் தற்போது போயஸ் கார்டன் வீட்டில் தீபா, தீபக் இருவருக்கும் பங்கு உண்டு. ஆனால், மேலே சொன்ன இறங்குரிமை என்பது, ஜெயலலலிதா தன்னுடைய சொத்துகள் குறித்து உயிலோ, அல்லது வேறு ஆவணங்கள் எதுவுமோ எழுதி வைக்காமல் இருக்கும் நிலையில்தான் நடக்கும். ஜெயலலிதா தன்னுடைய சொத்துகளை யாருக்கு வேண்டுமானாலும் உயில் எழுதி வைக்கலாம். அதற்கு அவருக்கு முழு உரிமை உண்டு. சட்டம் அதற்கு வழி செய்கிறது. அப்படி, ஜெயலலிதா வேறு யாருக்கும் தன்னுடைய சொத்துகளை உயில் எழுதி வைக்காத நிலையில்தான், அதற்கு அவருடைய அண்ணன் பிள்ளைகளான தீபக்கும், தீபாவும் உரிமை கோர முடியும். ஒருவேளை, ஜெயலலிதா உயில் எழுதி வைத்திருந்தால், அந்த உயிலில் ஜெயலலிதா யாரைக் குறிப்பிட்டுள்ளாரோ அவருக்குத்தான் அந்தச் சொத்துகள் போய்ச் சேரும். ஜெயலலிதா தன்னுடைய சொத்துகள் குறித்து உயில் எழுதி வைத்துள்ளாரா என்பது பற்றி இதுவரை எந்தத் தகவலும் இல்லை. அப்படி உயில் இருந் தால், அது குறித்து சம்பந்தப்பட்டவர்கள் வெளியில் சொல்லாதவரை யாருக்கும் தெரிய வாய்ப்பில்லை. ஆனால், அந்தச் சொத்துக்களை விற்க முயன் றால் அது தெரியவரும். ஜெயலலிதாவுக்குச் சொந்தமாகச் சென்னையில் உள்ள சொத்துக்கள் குறித்து உயில் எழுதப்பட்டு இருந்தால், அந்த உயில் சென்னை உயர் நீதிமன்றத்தில் ‘புரொபேட்’ செய்யப்பட வேண்டும். அப்போதுதான், அந்த உயில் செல்லும். உதாரணத்துக்கு, ஜெயலலிதாவுக்குச் சொந்தமாக போயஸ் கார்டனில் உள்ள வேதா நிலையம் வீடு குறித்து அவர் உயில் எழுதி இருந்தால், அது சென்னை உயர் நீதிமன்றத்தில் ‘புரொபேட்’ செய்யப்பட வேண்டும். தனது உயிலைச் செயல்படுத்தும் உரிமையை யாருக்கு ஜெயலலிதா கொடுத்துள்ளாரோ, அவர்தான் நீதிமன்றத்தில் மனு செய்ய வேண்டும். இதைத் தொடர்ந்து, உயிலில் இருக்கும் விஷயங்களைப் பொதுமக்கள் அறியுமாறு வெளியிட நீதிமன்றம் ஏற்பாடு செய்யும். அதன்மூலம்தான், ஜெயலலிதா அந்த வீட்டை யாருக்கு எழுதி வைத்துள்ளார் என்பதும் தெரியவரும். ஜெயலலிதாவின் அண்ணன் பிள்ளைகளான தீபக், தீபா தவிர வேறு மூன்றாம் நபருக்கு (சசிகலா உள்பட) தனது சொத்துகளை ஜெயலலிதா உயில் எழுதி வைத்திருந்தால், தீபக்கும் தீபாவும் அந்த உயிலின் ‘செல்லும் தன்மை’ குறித்தும், ‘புரொபேட்’ வழங்கக்கூடாது என்று ஆட்சேபம் தெரிவித்தும் சென்னை உயர் நீதிமன்றத்தில் வழக்காட முடியும். ‘போயஸ் கார்டன் தங்களுக்கு மட்டும்தான் சொந்தம்’ என்று ஜெயலலிதாவின் அண்ணன் பிள்ளைகளான தீபா மற்றும் தீபக் ஆகியோருக்குச் சமீ பகாலமாகவே ஆசை வந்துவிட்டது. கடந்த 11-ம் தேதி, ஞாயிற்றுக்கிழமை காலையில் திடீரென போயஸ் கார்டனுக்குத் தீபா விசிட் செய்தார். சொத்து உரிமைக் கோரல் பற்றிப் பேசுவதற்கு அன்று அதிகாலை 5.30 மணிக்கெல்லாம் தீபக், தனது சகோதரி தீபாவுக்கு போன் செய்திருக்கிறார். அப் போது, “நீ மட்டும் தனியாகப் போயஸ் கார்டன் வா. சொத்து விவகாரம் உள்பட பல விஷயங்களை உட்கார்ந்து பேசித் தீர்த்துக்கொள்ளலாம்” என்று கூறி யிருக் கிறார். அதனால் தீபாவும் அதிகாலையிலேயே போயஸ் கார்டனுக்குள் வந்தார். இவர் தனியாகத் தீபக்கைச் சந்தித்துப் பேசும்வரை எவ்விதப் பிரச்னையும் ஏற்படவில்லை. அதன் பின்னே தீபாவின் கணவர் மாதவனும், தீபா பேரவை நிர்வாகி ராஜாவும் போயஸ் கார்டனுக்குள் சென்றுள்ளனர். வேதா நிலையத்தில் இருந்த, சசி கலா மற்றும் சசிகலா குடும்பத்தாரின் புகைப்படங்களை அனைவரும் சேர்ந்து அப்புறப்படுத்த முயன்றுள்ளனர். இதனால் தீபா தரப்புக்கும், வேதா நிலைய காவலாளிகளுக்கும் இடையே கடுமையான வாக்குவாதம் ஏற்பட்டிருக்கிறது. இதில் தீபா தரப்பினரைக் காவலாளிகள் வீட்டை விட்டு வெளியே துரத்தி யுள்ளனர். இந்தப் பிரச்னையின்போது காவலாளிகளை ஏதும் சொல்லாமல், ‘‘உன்னை மட்டும் தனியாகத்தானே வரச் சொன்னேன். ஏன் இப்படிச் செய் தாய்?’’ எனத் தீபாவிடம் கேட்டுவிட்டு அங்கிருந்து புறப்பட்டுவிட்டார் தீபக். இதையடுத்து தீபா, அவர் கணவர் மாதவன், தீபா பேரவை நிர்வாகி ராஜா ஆகி யோர் வேதா நிலைய வாசலின் முன் நின்று சசிகலா தரப்பினரைத் தரக்குறைவான வார்த்தைகளால் திட்டித் தீர்த்தனர். ‘‘சொத்துக்கு ஆசைப்பட்டு சசிகலாதான் என் அத்தையைக் கொன்றார். இதற்கு என் சகோதரனும் உறுதுணையாக இருந்தார்’’ எனக் கூச்சலிட்டார் தீபா. தொடர்ந்து தீபாவும் மாத வனும் தீபக்கும் ராஜாவும் நடத்திய கூத்துகள், மட்டரகமான அரசியல் காட்சிகளாக இருந்தன. ஜெயலலிதாவின் மரணத்தில் மர்மம் இருக்கிறது என்று யார் யாரோ சொல்லிவந்தார்கள். ஆனால், ‘என் அத்தையின் மரணத்தில் எனக்குச் சந்தேகம் எது வும் இல்லை’ என அறிவித்து வந்தார் தீபா. இந்தச் சூழலில், தற்போது முதன்முறையாக ‘ஜெயலலிதாவைத் திட்டமிட்டுக் கொன்றுவிட்டார்கள்’ எனப் புகார் கூறியிருக்கிறார். ‘அரசியலுக்குள் நுழைவது எப்படி’ என்ற வித்தையை இப்போதுதான் தீபா அறிந்துகொண்டிருக்கிறார்.–நன்றி விகடன்–


பிரேசிலில் அதிபர் பதவி விலக வலியுறுத்தி 35 ஆயிரம் பேர் பேரணி

பிரேசிலியா: பிரேசில் அதிபர் மைக்கேல் டெமர் மீது ஊழல் குற்றச்சாட்டு எழுந்துள்ளது. எனவே அவர் பதவி விலக வேண்டும் என பொதுமக்கள் வலியுறுத் தினர். ஆனால் அவர் பதவி விலக மறுப்பு தெரிவித்துள்ளார். இதனால் கொதித்தெழுந்த மக்கள் போராட்டத்தில் ஈடுபட்டு வருகின்றனர். நேற்று தலைநகர் பிரேசிலியாவில் மாபெரும் பேரணி நடந்தது. அதில் 35 ஆயிரம் பேர் கலந்து கொண்டனர். அப்போது அரசு அலுவலகங்கள் மீது தாக்குதல் நடத்தப்பட்டது. வேளாண் அமைச்சக அலுவலகத்தில் புகுந்த கும்பல் அங்கிருந்த பொருட்களை அடித்து நொறுக்கினர். அலுவலகத்துக்கும் தீவைத்தனர். அதே போன்று மற்ற அமைச்சக அலுவலகங்களும் தீவைத்து கொளுத்தப்பட்டன. போலீசார் மீது கற்களும் வீசப்பட்டன. இதனால் பதட்டமும் பரபரப்பும் ஏற்பட்டது. எனவே கூட்டத்தை கலைக்க போலீசார் ரப்பர் குண்டுகள் மற்றும் கண்ணீர் புகை குண்டுகளை வீசி கலைத்தனர்.


எஸ்எஸ்பிஎன் மலேசியர்களுக்கான மிகச் சிறந்த கல்வி சேமிப்புத் திட்டம்!

எஸ்எஸ்பிஎன் மலேசியர்களுக்கான மிகச் சிறந்த கல்வி சேமிப்புத் திட்டம் என்று பிடிபிடிஎன் தலைமைச் செயல்முறை அதிகாரி அஹ்மட் டாசுகி அப்துல் மஜிட் கூறினார்.

பிள்ளைகளின் எதிர்கால கல்வி இலக்குகளை அடைய பணம் மிகப் பெரிய தேவையாக இருந்து வருகிறது. படிக்கச் செல்லும்போது பணம் இல்லாமல் தவிப்பதை தவிர்க்க இப்போதே அதனை சேர்த்து வைக்கும் நோக்கில் தான் பிடிபிடிஎன் இந்த எஸ்எஸ்பிஎன் சேமிப்புத் திட்டத்தை அறிமுகம் செய்தது. குறிப்பாக எஸ்எஸ்பிஎன் வாராந்திர சேமிப்பு திட்டத்தை பிடிபிடிஎன் கடந்த 2018ஆம் ஆண்டு  அறிமுகம் செய்தது.

அதனைத் தொடர்ந்து ஒவ்வொரு மாதமும் சேமிப்புத் திட்டத்தை பிடிபிடிஎன் ஊக்குவித்து வருகிறது. எஸ்எஸ்பிஎன்னில் மக்கள் சேமிப்பதை ஊக்குவிக்க பல பரிசுத் திட்டங்களும் அறிமுகம் செய்யப்பட்டன. இதன் மூலம் சேமிப்பதன் மூலம் மக்கள் பரிசுகளை வென்று வருகின்றனர். கல்விக்காக சேமித்து வைக்கும் பெற்றோர்கள் தான் பிள்ளைகளுக்கு முதன்மை சூப்பர் ஹீரோக்களாக விளங்குகின்றனர்.

இதன் அடிப்படையில்தான் அக்டோபர் மாதத்திற்காக எஸ்எஸ்பிஎன் சேமிப்புத் திட்டம் சூப்பர் ஹீரோ என்ற பெயரில் தொடங்கப்பட்டுள்ளது. கோவிட்-19 தொற்றின் தாக்கம் நாட்டில் பெரும் பாதிப்பை ஏற்படுத்தி வருகிறது. இருந்த போதிலும் சேமிப்பவர்களை ஊக்குவிக்கும் வகையில் இத்திட்டம் தொடரப்படுகிறது. மேலும் எஸ்எஸ்பிஎன்னில் சேமித்து வைப்பதால் பிள்ளைகளின் எதிர்காலம் மிகவும் சிறப்பானதாக இருக்கும் என்பதற்கு பிடிபிடிஎன் உத்தரவாதம் வழங்குகிறது என்று அஹ்மட் டாசுகி கூறினார்.

எஸ்எஸ்பிஎன்னில் சேமித்து வைப்பவர்களுக்கு பல சலுகைகளை பிடிபிடிஎன் வழங்கி வருகிறது. குறிப்பாக சேமிக்கும் தொகைக்கு டிவிடண்டும் வழங்கப்படும்.  கடந்தாண்டு சேமித்தவர்களுக்கு 4 சதவீதம் டிவிடண்ட் தொகை வழங்கப்பட்டது. ஷாரியா சட்டவிதிகளை பின்பற்றியே இது வழங்கப்படுகிறது. மேலும் எஸ்எஸ்பிஎன்னில் சேமிக்கும் பெற்றோர்களுக்கு 8 ஆயிரம் வெள்ளி வரி விலக்கு வழங்கப்படுகிறது.

எஸ்எஸ்பிஎன்-ஐயில் சேமித்து வைப்பவர்களின் தொகை 1000 வெள்ளியை கடக்கும் போது அவர்களுக்கு இலவசமாக தக்காஃபுல் காப்புறுதி வழங்கப்படுகிறது. எஸ்எஸ்பிஎன்-ஐ பிளஸில் மாதத்திற்கு குறைந்தது 30 வெள்ளியை சேமித்து வைப்பவர்களுக்கு 40 ஆயிரம் வெள்ளி மதிப்பிலான காப்புறுதி வழங்கப்படுகிறது. 36 விதமான நோய்களுக்கு இந்த காப்புறுதியை அவர்கள் பயன்படுத்திக் கொள்ளலாம் என்று அவர் கூறினார்.

எஸ்எஸ்பிஎன்-ஐ பிளஸில் சேமித்து வைப்பவர்கள் 2020 வோவ் அதிர்ஷ்ட குலுக்கலில் பங்கேற்கலாம். இவர்கள் மெர்சடிஸ் பென்ஸ் சி200 காருடன் 10 லட்சம் வெள்ளி ரொக்கத்தையும் வெல்ல வாய்ப்புகள் பிரகாசமாக உள்ளன. கடந்த 2004இல் இருந்து 31 ஆகஸ்ட் 2020 வரை 46 லட்சம் எஸ்எஸ்பிஎன் கணக்குகள் திறக்கப்பட்டுள்ளன. இக்கணக்குகளின் வாயிலாக 676 கோடி வெள்ளி சேமிக்கப்பட்டுள்ளது.

வரும் காலத்தில் 4 லட்சம் புதிய கணக்குகளின் வாயிலாக 150 கோடி வெள்ளியை சேமிப்பாக பெற பிடிபிடிஎன் இலக்கு கொண்டுள்ளது. இந்த இலக்கை நோக்கில் எஸ்எஸ்பிஎன் திட்டம் நகர்ந்து கொண்டிருக்கிறது என்று அஹ்மட் டாசுகி அப்துல் மஜிட் கூறினார். இதனிடையே அக்டோபர் மாதத்திற்கான எஸ்எஸ்பிஎன் சூப்பர் ஹீரோ சேமிப்புத் திட்டத்தில் அறிமுக விழா தலைநகரில் உள்ள இஸ்தானா தங்கும் விடுதியில் நடைபெற்றது.

பிடிபிடிஎன் வாரிய உறுப்பினர்களான டான்ஸ்ரீ டாக்டர் சுலைமான், டத்தோ அப்துல் ரசாக், ஹாஜா ரொஹாய்னி, பிடிபிடிஎன் தலைமை செயல்முறை அதிகாரி அஹ்மட் டாசுகி அப்துல் மஜிட் உட்பட பலர் கலந்து கொண்டனர். இந்நிகழ்வில் முக்கிய அங்கமாக வெற்றி பெற சேமிப்போம், எஸ்எஸ்பிஎன்னில் கணக்கு திறப்போம், மாதாந்திர வோவ் எஸ்எஸ்பிஎன்-ஐ ஆகியவற்றின் வெற்றியாளர்களுக்கு பரிசுகள் வழங்கப்பட்டன என்பதும் குறிப்பிடத்தக்கது.


பினாங்கு லிட்டல் இந்தியாவில் பெருகி வரும் மதுபானக் கடைகள்!

(ஜார்ஜ்டவுன்) பினாங்கு, லிட்டல் இந்தியாவில் மதுபானக் கடைகள் பெருகி வருவது கண்டு பினாங்கு பயனீட்டாளர் சங்கம் அதிர்ச்சி அடைந்துள்ளது. வீடுகள், அலு வலகங்கள் உள்ள இடங்களில் மதுபானக் கடைகள் அமைக்கப்படக் கூடாது என்று நாங்கள் கருதுகிறோம் என்று பினாங்கு பயனீட்டாளர் சங்கத்தின் தலை வர் எஸ்.எம்.முகம்மது இட்ரிஸ் கூறினார். இந்த மதுபானக் கடைகள், கடைகளுக்கு வெளியேயும் நாற்காலி மேஜைகளைப் போட்டு வருபவர்களுக்கு மதுபானங்களை வழங்குகின்றன. இவ்வாறு போடப்படும் நாற்காலி மேஜைகள் சில சமயங்களில் பக்கத்து வீடு, எதிர்வீட்டில் உள்ளவர்களில் இடங்களையும் ஆக்கிரமிக்கும் அளவுக்கு நிரப்பிக் கொண்டுள்ளதாகவும் பொது மக்கள் புகார் கொடுத்துள்ளனர் என்றும் இட்ரிஸ் கூறினார். லிட்டல் இந்தியா குடியிருப் புவாசிகள், வியாபாரிகள், அலுவலகப் பணியாளர்கள், வேலை நேரம் முடிந்தவுடன் இவ்வாறு அத்துமீறி, எல்லைமீறி நடக்கும் மதுபான விற்பனை தொடர்பாக தங்களுடைய அதிருப்தியைத் தெரிவித்துக் கொண்டனர். மதுபானம் அருந்திவிட்டு காட்டுமிராண்டித்தனமாக நடந்துகொள் பவர்களால் அங்கு குடியிருப்போர் மற்றும் பணி புரிவோரின் பாதுகாப் புக்கும் பங்கம் விளைந்துள்ளது. லிட்டல் இந்தியா என்றில்லாமல் சூலியா சாலையிலும் நிறைய மதுபானக் கடைகள், மதுபானம் குறைந்த விலையில் கிடைப்பதாக விளம்பரம் செய்து மக்களை ஈர்த்து வருகின்றன. பெரும்பாலும் இவ்வாறான மதுபானக் கடைகள் இங்கு சுற்றிப்பார்க்க வரும் வெளிநாட்டவருக் காகவும், வெளிநாட்டுத் தொழிலாளர் களுக்காவும் திறக்கப்படுகின்றன. ஆனால் இங்குள்ள மக்கள் இதனால் பாதிக்கப்படுவதால் அவர்களுடைய நலனுக்கு முன்னுரிமை கொடுக் கப்பட வேண்டும் என்றார் இட்ரிஸ். ஸ்திரிட் ஆப் ஹார்மொனி, குவாங் இம் சீனக்கோயில், ஸ்ரீ மகா மாரியம்மன் கோயில், கப்பித்தான் கெலிங் மசூதி ஆகிய வழிபாட்டுத் தலங்களுக்கு அரு கிலும் இந்த மதுபானக் கடைகள் இருப்பதையும் இங்கு வலியுறுத்தியாக வேண்டும். வழிபாட்டுத் தலங்கள் அருகில் இருக்கின்ற காரணத்தால் அதன் அருகில் உள்ளவர்கள் மிகவும் மரியாதையோடும் பணிவோடும் இருக்க வேண்டிய அவசியம் உள்ளது. குடித்துவிட்டு அமர்க்களம் செய்வதால் அவ் விடங்களின் புனிதத் தன்மை கெட்டுவிடும் என்றார் இட்ரிஸ். மதுபானக் கடைகளை நடத்து வதற்கான உரிமங்களை சுங்க இலாகா வழங்குகிறது. ஆகையால் உரிமம் வழங்குவதற்கு முன்பு இந்தக் கடைகள் எங்கு நிறுவப்படவிருக்கின்றன என்பதை அவர்கள் ஆராய்ந்த பிறகே உரிமத்தை வழங்க வேண்டும். சில மேலை நாடுகளில், மது அருந்துவது ஒரு கலாச்சாரமாக உள்ள நாடுகளில் மதுபானக் கோப்பைகளை, குவளைகளை வெட்டவெளியில் வைக்கக் கூடாது என்ற ஒரு சட்டம் உள்ளது. ஆனால் மலேசியாவில் எப்படியும் செய்யலாம், எப்படியும் நடந்துகொள்ளலாம் என்ற ஒரு நிலைதான் உள்ளது. அதனால்தான் உள்நாட்டு மதுபானக் கடைகள் எந்த வித தடங்கலும் இல்லாமல் சாலை ஓரங்களில் நாற்காலி மேஜைகளைப் போட்டு கடை நடத்துகின்றன. 2013ல் சிங்கப்பூரில் அதிக மதுபானம் அருந்திவிட்டு நிகழ்ந்த கலவரத்தை நாம் கண் முன்னே கொண்டு வர வேண்டும். பினாங்கு, லிட்டல் இந்தியாவில், தங்கள் இஷ்டத்திற்கு செயல்படும் மதுபானக் கடைகளை பொதுமக்களின் நலன் கருதி இழுத்து மூட வேண்டும் என்று பினாங்கு பயனீட்டாளர் சங்கத் தலைவர் எஸ்.எம்.முகம்மது இட்ரிஸ் கேட்டுக்கொண்டார்.


தமிழ்ப்பள்ளிகளுக்கு மீண்டும் ஆபத்து. சிறு பள்ளிகளை இணைக்க அரசு திட்டம்.

(எம்.கே.வள்ளுவன்) ஜொகூர்பாரு,

நாட்டில் பத்து மாணவர்களுக்கும் குறைவாக உள்ள பள்ளிகளை மூடிவிட்டு மற்ற பள்ளிக ளோடு இணைக்கும் திட்டத்தை அரசாங்கம் படிபடியாக மேற்கொள்ளவிருப்பதாக கல்வி வட்டாரங்களில் தகவல் பரவி வரும் வேளையில்  அதிகமான தமிழ்ப்பள்ளிகள் இதனால் பாதிக்கப்படும் என கருதப்படுகின்றது. ஜொகூரில் மட்டும் சுமார் 15 பள்ளிகள் பாதிப்படையலாம் என தனது பெயரை அடையாளப்படுத்த விரும்பாத சமூகப் பற்றாளர் ஒருவர் தெரிவித்தார்.

இதன் மூலம் ஜொகூரில் தற்போதிருக்கும் 70 தமிழ்ப்பள்ளிகளில் வருங் காலத்தில் 55 பள்ளிகள் அல்லது அதற்கும் கீழாகக்கூட குறைந்துவிடலாம் என்பது அவரது ஆதங்கமாக விளங்குகின்றது.


மற்ற இனத்தவருக்கு அம்னோவில் இடமில்லை.

கோலாலம்பூர்,

அம்னோவில் மற்ற இனத்தவருக்கு இடமில்லை என அதன் தேசியத் தலைவர் டத்தோ ஸ்ரீ ஜாஹிட் ஹமிடி திட்டவட்டமாகக் கூறியுள்ளார். இன அடிப்ப டையிலான கட்சிகளைக் கொண்ட தேசிய முன்னணி கடந்த 14-ஆவது பொதுத் தேர்தலில் படுதோல்வியைச் சந்தித்ததைத் தொடர்ந்து பல இன உறுப்பி னர்களுக்கு வாய்ப்பு கொடுக்கும் சாத்தியம் குறித்து அம்னோ உட்பட மற்ற கட்சிகளும் குரல் கொடுத்தன.

Read More: Malaysia Nanban Tamil Daily on 1.10.2018


சக்திவாய்ந்த புதிய ஆயுதத்தை சோதித்த வடகொரியா

சியோல்,

சக்திவாய்ந்த போர் தளவாடம் அடங்கிய புதிய ஆயுதத்தை வடகொரியா சோதித்து பார்த்தது. சக்தி வாய்ந்த போர் தளவாடங்கள் அடங்கிய புதிய வகையான ஆயுதம் ஒன்றை சோதனை செய்துள்ளதாக வட கொரியா கூறியுள்ளது. இந்த சோதனையை வடகொரிய அதிபர் கிம் ஜோன் உன் நேரில் கண் காணித்ததாக தகவல் வெளியாகி இருக்கிறது.

இதுதொடர்பாக கேசிஎன்ஏ எனப்படும் கொரிய அரசு செய்தி நிறுவனம் வெளியிட்டுள்ள செய்தியில், இதனை பற்றி தெளிவான தகவல்கள் சொல்லப்படவில்லை. ஆனால், இது சக்தி வாய்ந்த போர் ஆயுதத்தோடு பொருத்தப்பட்டிருப்பதாக தெரிவிக்கப்பட்டுள்ளது.

சில மாதங்களுக்கு முன்னர் அமெரிக்க அதிபர் டிரம்ப், வட கொரிய அதிபர் கிம் ஜோங் உன் கலந்து கொண்ட மாநாடு தோல்வி அடைந்த பிறகு, வட கொரியா செய்துள்ள முதல் ஆயுத பரிசோதனை ஆகும்.

வடகொரியாவின் அணு ஆயுத தளங்களில் சில பணிகள் நடப்பதாக செயற்கைகோள் படங்களில் தெரிய வந்ததாக தகவல் வெளியான நிலையில், புதிய சோதனையை வடகொரியா நடத்தியிருப்பதாக வெளியாகி இருக்கும் செய்தி உலக அரங்கில் கவனம் பெற்றுள்ளது.  ஆனால், தென்கொரியா இந்த சோதனை தொடர்பாக எந்த ரேடார் தகவல்களையும் பெறவில்லை. எனவே, ஏவுகணை சோதனையாக இந்த சோதனை இருக்காது என்று நம்பப்படுகிறது.


ஜெயலலிதாவை போயஸ்தோட்ட இல்லத்தில் கீழே தள்ளி விட்டனர்!

ஜெயலலிதாவின் மரணம் தொடர்பாக இன்று பரபரப்பு புகார் ஒன்றினை பி.ஹெச். பாண்டியன் கூறியுள்ளார். ஜெயலலிதாவை போயஸ்தோட்ட இல்லத் தில் கீழே தள்ளி விட்டனர் என்றும் அவர் காயமடைந்த நிலையிலேயே மருத்துவமனையில் அனுமதிக்கப்பட்டார் என்றும் அவர் புகார் தெரிவித்துள்ளார். சென்னையில் ஓபிஎஸ் இல்லத்தில் செய்தியாளர்களிடம் பேசிய அவர், ஜெயலலிதாவை அப்பல்லோ மருத்துவமனையில் அனுமதித்த போது நடந்தது என்ன என்று கேள்வி எழுப்பிய அவர், அந்த சிசிடிவி காட்சிகளை வெளியிட வேண்டும் என்று கூறினார். செப்டம்பர் 22ஆம் தேதியன்று இரவு போயஸ் தோட்ட இல்லத்தில் அவரை கீழே தள்ளிவிட்டார்கள். காயமடைந்த நிலையிலேயே அவர் அப்பல்லோவிற்கு கொண்டு வரப்பட்டார் என்றும் தெரிவித்தார். போயஸ்தோட்ட இல்லத்தில் இருந்த சிசிடிவி காட்சிகளையும், அப்பல்லோ மருத்துவமனை சிசிடிவி காட்சிகளையும் வெளியிட வேண்டும் என்று தெரி வித்தார். உயிர் போகும் தருவாயில் அவரது சிகிச்சையை நிறுத்த சொன்னது யார் என்றும் பி.ஹெச். பாண்டியன் கேள்வி எழுப்பினார். குடும்ப உறுப்பினர் கள் யாரேனும் நிறுத்தச் சொன்னார்களா என்றும் பி.எச் பாண்டியன் கேட்டார்.


நாங்கள் வெளிநடப்பு செய்ய இதுதான் காரணம்! மு.க.ஸ்டாலின் விளக்கம்

'சட்டப் பேரவையிலிருந்து தி.மு.க உறுப்பினர்கள் வெளிநடப்பு செய்வதை, ஊடகங்கள் தவறாகச் சித்திரித்து திசைதிருப்புகின்றன' என்று தி.மு.க செயல் தலைவர் மு.க.ஸ்டாலின் தெரிவித்துள்ளார். சட்டப் பேரவையில், தி.மு.க உறுப்பினர்களின் செயல்பாடுகள்குறித்து செயல் தலைவர் மு.க.ஸ்டாலின் அறிக்கை வெளியிட்டுள்ளார். அந்த அறிக்கை யில், 'கடந்த 14.6.2017 அன்று தொடங்கிய சட்டமன்றக் கூட்டத்தொடரில், பல்வேறு அரசுத் துறைகளின் மானியக் கோரிக்கைகள் மீதான விவாதங்கள் நடைபெற்றுவருகின்றன. 'தனியார் தொலைக்காட்சியில் வெளியான 'ஸ்டிங் ஆபரேஷன்' குறித்து விவாதம்செய்ய தி.மு.க கோரிக்கை எழுப்பியது. அதற்கு அனுமதியளிக்காத பேரவைத் தலைவர், தி.மு.க உறுப்பினர்களை அவையிலிருந்து வெளியேற்ற உத்தரவிட்டார். கூட்டத்தொடரின் முதல்நாளே ஜனநாயகத்தின் குரல்வளையை நெறிக்கும் வகையில் தி.மு.க. சட்டமன்ற உறுப்பினர்கள் வெளியேற்றப்பட்டார்கள். ஆகவே, முதல் நாள் நடைபெற்றது ’வெளியேற்றமே’ தவிர, தி.மு.க-வின் ’வெளிநடப்பு’ அல்ல. 20.6.2017 அன்று மாட்டிறைச்சித் தடைச்சட்டம் பற்றி சட்டமன்றத்தில் தனித் தீர்மானம் கொண்டுவந்தேன். அதற்கு, “வழக்கு நீதிமன்றத்தில் இருக்கிறது. அந்த வழக்கில் வரும் தீர்ப்பை அரசு ஏற்றுக் கொள் ளும்” என்று முதலமைச்சர் பதிலளித்தார். கேரளா, புதுச்சேரி, திரிபுரா உள்ளிட்ட மாநிலங்கள் மாட்டிறைச்சி சட்டத்துக்கு எதிராகத் தீர்மானம் நிறைவேற்றியுள்ளதைச் சுட்டிக்காட்டிய போதும், முதலமைச்சர் அளித்த பதிலில் அந்தச் சட்டத்துக்கு ஒரு கண்டனம்கூட தெரிவிக்கவில்லை. ஆகவே, முதலமைச்சர் எடப்பாடி பழனிசாமி அளித்த விளக் கத்தை ஏற்க முடியாது என்று கூறி, தி.மு.க., சார்பில் வெளிநடப்பு செய்துவிட்டு, மீண்டும் அவைக்கு வந்தோம். அதுமட்டுமல்ல, அ.தி.மு.க-வின் கூட் டணிக் கட்சிகளின் சட்டமன்ற உறுப்பினர்களே முதலமைச்சரின் இந்தப் பதிலை ஏற்காமல் வெளிநடப்பு செய்தது குறிப்பிடத்தக்கது. ஆகவே, தி.மு.க. சட்டமன்ற உறுப்பினர்கள் வெளிநடப்பு செய்தால், அப்படியே வீடு திரும்பி விடுவதில்லை. அவைக்குத்தான் உடனடியாக மறுபடியும் செல்கிறோம். எங்களின் ஜனநாயகபூர்வமான எதிர்ப்பைத் தெரிவித்துவிட்டு, உடனடியாக மீண்டும் அவைக்குத் திரும்புவதை வெளியிடாமல், ஒரு சில ஊடகங்கள் திசைதிருப்பும் வகையில் செயல்படுவது வேதனையளிக்கிறது. மக்கள் பிரச்னைகள் பற்றி ஆக்கபூர்வமான விவாதங்களில் ஈடுபடுகிறோம். மாணவர்களைப் பாதிக்கும் ’நீட் தேர்வு’, புதுக்கோட்டை மருத்துவக் கல்லூரி திறப்பு விழாவில் தி.மு.க. எம்எல்ஏ-க்களைப் பங்கேற்கவிடாமல் கைது செய்தது, விவசாயிகள் கடன் தள்ளுபடி, உள்ளாட்சித் தேர்தலை தள்ளிப் போட்டுவருவது, மதுவிலக்குப் போராட்டத்தில் ஈடுபட்ட தாய்மார்களைக் கைது செய்தது, 110 விதியின் கீழ் கடந்த ஆறாண்டுகளில் அறிவிக்கப்பட்ட திட் டங்கள்குறித்த வெள்ளை அறிக்கை கோருவது, உலக முதலீட்டாளர் மாநாட்டில், மின்துறை சார்பில் ரூ.1 லட்சம் கோடி அளவுக்கு புரிந்துணர்வு ஒப் பந்தங்கள் குறித்து வெள்ளை அறிக்கை கோருவது, ஜி.எஸ்.டி., மசோதாவை ஒத்திவைக்கக் கோருவது உள்ளிட்ட பல்வேறு பொது முக்கியத்துவம் வாய்ந்த பிரச்னைகளில் ஆளுங்கட்சியினர் என்னதான் குறுக்கீடு செய்தாலும், தி.மு.க. சார்பில் தொடர்ந்து வாதாடிவருகிறோம். ஆனால் சில ஊடகங்கள், “தி.மு.க. ஏதோ வெளிநடப்பு மட்டுமே செய்துகொண்டிருக்கிறது” என்பதுபோல் செய்திகளைச் சித்திரித்து வெளியிட்டு, பொறுப் புள்ள எதிர்க்கட்சியின் செயல்பாட்டைத் தவறான கண்ணோட்டத்தில் திசைதிருப்புகின்றன. அதே நேரத்தில், ’விவாதத்துக்கே தயாராகயில்லை’ என்று செயல்படும் ஆளுங்கட்சியின் ஜனநாயக விரோதப் போக்கு மற்றும் பேரவைத்தலைவரின் சர்வாதிகாரப் போக்கு ஆகியவை பற்றி எழுதவோ செய்திகள் வெளியிடவோ ஊடகங்கள் தயங்குவது வியப்பளிக்கிறது. தி.மு.க உறுப்பினர்கள் அவையில் செயல்படுவதை, பொதுமக்கள் அறிந்துகொள்ளும் வகை யில் செய்திகளாக வெளியிட்டு, சட்டமன்ற ஜனநாயகத்தை ஆக்கபூர்வமான பாதையில் வழிநடத்திச்செல்வதற்கு, பத்திரிகைச் சுதந்திரம் பயன்பட வேண் டும் என்று கேட்டுக் கொள்கிறேன்' என்று குறிப்பிட்டுள்ளார்.


அல்தான்துயா கொலை விவகாரம் :  நஜீப் உட்பட  பலர் விசாரிக்கப்படலாம்

அல்தான் துயாவை படுகொலை செய்யுமாறு முன்னாள் பிரதமர் நஜீப் தமக்கு உத்தரவு பிறப்பித்தார் என்று கொலைக் கைதியான அஸிலா ஹட்ரி தெரிவித்துள்ள தகவல் தொடர்பில் காவல்துறை பலரிடம் விசாரணை நடத்தும் என ஐஜிபி டான்ஸ்ரீ அப்துல் ஹமிட் பாடோர் கூறினார்.

இவர்கள் வரவழைக்கப்பட்டு அவர்களிடம் வாக்குமூலம் பெறப்படும். அஸிலா வெளியிட்ட சத்தியப் பிரமாண வாக்குமூலத்தைப் பற்றி விசராணை நடத்த வேண்டியது எங்கள் கடமையாகும் என்றார் அவர்.

கடந்த 2006 ஆம் ஆண்டு அக்டோபர் 17 ஆம் தேதி தம்மை வரவழைத்த நஜீப், அல்தான்துயா சோவியத் உளவாளி, அவர் நாட்டில் இருப்பது ஆபத்து. எனவே அவரை கொலை செய்து தடயம் தெரியாமல் அழித்துவிடுங்கள் என்று கூறினார் என  அஸிலா கூறியிருந்தார்.

அவரது இந்த வாக்குமூலம் பெரும் பரபரப்பை ஏற்படுத்தியிருக்கிறது. இது  ஓர் அபாண்டம். என் மீது சுமத்தப்படும் ஒரு கொலைப்பழி என நஜீப் கூறியதோடு  அப்படி ஒன்றை நான் சொல்லவே இல்லை  என்று பள்ளிவாசலில் சத்தியமும்  செய்திருக்கிறார்.

நேற்று, தொடர்ந்து பேசிய ஐஜிபி இந்த விசாரணையை நடத்த எங்களுக்கு என்று சில வழிமுறைகள் இருக்கின்றன. எனினும் சட்டத்துறை அலுவலகத்தின் வழிகாட்டுதலோடு இதனை மேற்கொள்வோம் என்றார்.

முதலில் யாரை அழைக்க வேண்டும் என்று ஒரு பட்டியலை வகுத்திருக்கிறோம். அவர்களை அழைத்து வாக்குமூலம் பெறுவோம் என்றார் அவர்.

இந்த விசாரணையின் ஓர் அங்கமாக நஜீப் அழைக்கப்படுவாரா என்ற கேள்விக்கு அவர் பதிலளிக்கவில்லை.


கூட்டரசு நீதிமன்றத்தின் முதல் இந்தியப் பெண் நீதிபதி டத்தோ நளினி.

கோலாலம்பூர்,

கூட்டரசு நீதிமன்றத்தின் நீதிபதியாக டத்தோ நளினி பத்மநாதன் நியமிக்கப்பட்டுள்ளார். மலேசிய வரலாற்றில் இந்த உயரிய பதவியை வகிக்கும் முதல் இந்தியப் பெண்மணி என்ற பெருமை இவரையே சேரும். கூட்டரசு நீதிமன்றத்திற்கும் மேல் முறையீட்டு நீதிமன்றத்திற்கும் நீதிபதிகளாக பதவி உயர்த்தப்ப ட்டுள்ள ஒன்பது பேரில் நளினியும் ஒருவர் ஆவார். நளினியுடன் கூட்டரசு நீதிமன்ற நீதிபதிகளாக டத்தோ மைமுன் துவான் மாட், டத்தோ அபாங் இஸ்காண்டர் அபாங் ஹஷிம், டான்ஸ்ரீ இட்ருஸ் ஹருண் ஆகியோரும் பதவி உயர்த்தப்பட்டுள்ளனர்.

Read More: Malaysia Nanban Tamil Daily on 27.11.2018


ஓரின உறவு ஆபாசக் காணொளி விவகாரம்.  மேலும் அதிர்ச்சியூட்டும் தகவல்

கோலாலம்பூர்,

முன்னாள் துணைப்பிரதமர் டத்தோஸ்ரீ அன்வார் இப்ராஹிமிற்குப் பிறகு, நாட்டில் மிகப்பெரிய சர்ச்சையை ஏற்படுத்தியுள்ள ஓரின உறவு ஆபாசக் காணொளி தொடர்பில், அதில் தனக்கும் பங்குள்ளது  என்பதை பகிரங்கமாக ஒப்புக்கொண்டுள்ள ஹாஸிக் அப்துல்லா அப்துல் அஸிஸ் நேற்று போலீ சாரால் கைது செய்யப்பட்டார்.  அதே சமயம், இதுபோன்ற அவதூறுகள் கொலையை விட மோசமானவை என்று அன்வார் வர்ணித்துள்ளார்.

Read More: Malaysia Nanban Tamil Daily on 15.6.2019


உலக தரத்திற்கு ஏற்ப உயர் கல்வி முறையில் புதிய கட்டமைப்பு அறிமுகம்

கோலாலம்பூர், அக். 16-

நாட்டில் உயர்கல்வி முறையை புதிய பரிணாமத்திற்கு இட்டுச்சென்று, உலகத் தரம் வாய்ந்த திறமைகளை உருவாக்கும் வகையில் ஒரு புதிய கட்டமைப்பை உயர் கல்வி அமைச்சு நேற்று அறிமுகம் செய்தது.
 எக்சல் எனும் அனுபவக் கற்றல் மற்றும் திறன் அடிப்படையிலான கல்வி கட்டமைப்பை உயர்கல்வி அமைச்சுடன் மலேசிய தகுதி நிறுவனம், டெலன்கார்ப், மலேசிய முதலீட்டு மேம்பாட்டு வாரியம் (மைடா), சொக்சோ மற்றும் அரசாங்க பல்கலைக்கழகங்கள் இணைந்து உருவாக்கியுள்ளன.

தற்போது நாட்டில் கற்றல், கற்பித்தல் இரண்டும் அதிகமாக வளைந்துகொடுக்கும் தன்மையைக் கொண்டுள்ளன என்று இந்த அறிமுக நிகழ்ச்சியில் உரை நிகழ்த்திய உயர் கல்வி அமைச்சர் நொராய்னி அஹ்மட் கூறினார்.

புதிய வழக்க நிலையில் கல்வி

புதிய வழக்க நிலையில் கற்றல் கற்பித்தலை நோக்கி இப்புதிய கட்டமைப்பு (எக்சல்) பயணிக்கின்றது. மேலும், தொழில்நுட்பம் மற்றும் கற்றலின் இயக்கம் அடிப்படையிலானது என்று அவர் தெரிவித்தார். நாட்டின் உயர்கல்வி முறை உலகளாவிய நிலையில் அனுபவிக்கப்படும் துரித மாற்றங்களுக்கு ஏற்ப இருப்பதை உறுதி செய்வதற்கு இது மிகவும் முக்கியமாகும். தொழில்துறைகளின் மாற்றங்களை பட்டதாரிகள் எதிர்நோக்க வேண்டும் என அமைச்சர் மேலும் மேலும் கூறினார்.

கல்வியின் தரத்தை மேம்படுத்தும் அதே சமயம், மாணவர்களின் ஆற்றலை மேம்படுத்தி இடைவெளியைக் குறைப்பதற்காக எக்சல் உருவாக்கப்பட்டது. நான்கு அம்சங்களின் அடிப்படையிலிருந்து அனுபவக் கற்றல் மற்றும் திறன் கல்வியில் இக்கட்டமைப்பு கவனம் செலுத்தும். இவை: தொழில்துறை ரீதியிலான அனுபவக் கல்வி (IDEAL), சமூகத் திறன் அனுபவக் கற்றல் (CARE), ஆய்வு அடிப்படையிலான அனுபவக் கல்வி (REAL), மற்றும் தனிபயனாக்கப்பட்ட அனுபவக் கல்வி (POISE) ஆகியனவாகும்.

தொழில் ரீதியான கல்வி

தொழில் ரீதியிலான அனுபவக் கல்வி வாயிலாக தொழில்துறை தரத்திற்கு ஏற்ற பட்டதாரிகள் உருவாக்கப்படுவர். கல்வி நோக்கங்களை அடைவதற்காக அவர்கள் திறன்மிக்க மாணவர்களாக உருவாக்கம் காண்பார்கள். இரண்டாவது அம்சத்தின் கீழ், சமூகத்துடன் அணுக்கமான உறவுகளைக் கொண்டிருப்பதன் வழி ஆழமான அனுபவங்களைப் பெறுவதில் கவனம் செலுத்தப்படும். ஒரு சமூகத்திற்குள் தங்களின் பங்குகளை பற்றிய அறிவாற்றலையும் புரிந்துணர்வையும் அதிகரிக்க இது மாணவர்களுக்கு உதவும்.

மாணவர்களின் ஆய்வும் ஆர்வமும்

ஆய்வு அடிப்படையிலான அனுபவக் கல்வியானது புதிய தேடலை நோக்கி மாணவர்களை இட்டுச் செல்லும். ஆய்வு, ஆர்வம் என்பதன் அடிப்படையில் மாணவர்கள் கற்றலைத் தொடங்குவார்கள். மாணவர்களுக்கான கட்டமைக்கப்பட்ட பாடத்திட்டத்தை நான்காவது அம்சம் வலியுறுத்துகிறது. கற்றலில் ஆயுட்கால வாய்ப்பினை மாணவர்களுக்கு இது வழங்குகிறது. தங்கள் லட்சியத்தை நோக்கி அவர்கள் பயணிக்கலாம் என்று நொராய்னி விவரித்தார்.

மலேசிய கல்வி மேம்பாட்டுத் திட்டம் (உயர் கல்வி) 2015-2025 ஆனது அறநெறி கொண்ட அறிவியல் என்பதன் அடிப்படையில் சமநிலை முயற்சிகளுக்கு முக்கியத்துவம் கொடுக்கின்றது என்பதை நாம் அறிவோம். இத்திட்டத்தில் மாணவர்களுக்காக ஆறு அம்சங்கள் வரையப்பட்டுள்ளன.

மாணவர்களுக்கான 6 அம்சங்கள்

அவை: நெறிமுறைகள் மற்றும் நல்லிணக்கம்; தலைமைத்துவ ஆற்றல்; தேசிய அடையாளம்; மொழி ஆற்றல்; சிந்தனை ஆற்றல் மற்றும் அறிவாற்றல் ஆகியனவாகும்.  நாடு, இந்த சமூகம் மற்றும் தம்மைச் சார்ந்தவர்களுக்கு தங்கள் பங்களிப்பை ஆற்றக்கூடிய மாணவர்களை உருவாக்குவதே இதன் இலக்காகும். ஆனால் உண்மை என்னவென்றால், நடப்பு கல்வி முறையைப் பற்றித்தான் நாம் அடிக்கடி கருத்துகளைக் கேட்டு வருகிறோம். சந்தையின் தேவைகளுக்கு ஏற்ப சம்பந்தம் இல்லாத அதிகமான பாடத்திட்டங்கள் இருப்பதாகச் சொல்லப்படுவதை கேட்கிறோம்.

தேவைகளுக்கு ஏற்ப மாணவர்களுக்கு கல்வி போதிக்கப்படுவதில்லை எனவும் ஒரு சாரார் கூறுகின்றனர். பட்டதாரிகளாக உருவாகும் மாணவர்களுக்கு தொழில்துறைகளின் தேவைகள், திறமைகளுக்கு ஈடானவர்களாக இருப்பதில்லை என்று சொல்லப்படுகிறது.

தொழில்துறைகளுக்கு ஏற்ற தேவைகள்

இக்கூற்றுகளின் அடிப்படையில் நிலைமையை ஆராய்ந்து, தற்போதைய தொழில்துறைகளுக்கு ஏற்ற தேவைகளைக் கொண்ட மாணவர்களை உருவாக்குவதற்கு உயர் கல்வி அமைச்சு தீர்மானித்துள்ளது. அதன் உருவாக்கம்தான் எக்சல் என்பதை நொராய்னி விவரித்தார்.


ரஜினி சம்பாதிக்கட்டும்; நாங்க நாட்டை ஆள்கிறோம்!

'ரஜினிகாந்த், நடித்து சம்பாதித்துவிட்டுச் செல்லட்டும்; நாட்டை ஆள எங்களுக்கே உரிமை உள்ளது' என்று நாம் தமிழர் கட்சியின் ஒருங்கிணைப்பாளர் சீமான் கூறினார். ரசிகர்கள் சந்திப்பில், ரஜினி பேசிய அரசியல் கருத்துகள்தான் ஹாட் நியூஸ். தமிழக அரசியல் சூழ்நிலை, அமைப்பு சரியில்லை என்றார். மேலும், ஸ்டாலின், அன்புமணி ராமதாஸ், சீமான் ஆகியோரைப் பாராட்டினார். ரஜினியின் இந்தப் பேச்சுக்கு, ஆதரவும் எதிர்ப்பும் தெரிவிக்கப் பட்டுவருகிறது. இந்த நிலையில், பேரரசர் பெரும்பிடுகு முத்தரையரின் 1,342ஆம் ஆண்டு சதயவிழாவை முன்னிட்டு, திருச்சி ஒத்தக்கடைப் பகுதியில் உள்ள அவரின் சிலைக்கு, நாம் தமிழர் கட்சியின் தலைமை ஒருங்கிணைப்பாளர் சீமான் இன்று மாலை அணிவித்து மரியாதை செலுத்தினார். பின்னர் செய்தியாளர்களிடம் பேசிய அவர், "வந்தவங்க எல்லாம் இங்க நாட்டை ஆள முடியாது. நடிக்க வந்தா, நடிச்சி சம்பாதிச்சிட்டுப் போங்க. அதை விட்டுட்டு ஆளணும்னு நினைக்காதீங்க. இந்த நாட்டை எங்களுக்கு ஆளத் தெரியும். ஏற்கெனவே நடிக்க வந்தவங்கள ஆளவிட்டுட்டோம். அதே தவற்றை மீண்டும் செய்யத் தயாராக இல்லை" என்றார். இது, ஜனநாயக நாடு இல்லையா?’ எனப் பத்திரிகையாளர்கள் கேட்டதற்கு, "இந்த நாட்டைப் பற்றி என்ன தெரியும், எங்க இனத்தின் வரலாறு, பெருமை என்ன தெரியும் உங்களுக்கு? காவிரிப் பிரச்னையில் தமிழ்நாடே போராடியபோது, எங்க போய்த் தூங்கினீங்க? இப்போ நான் பச்சைத் தமிழன் என வசனம் பேசி ஏமாற்ற முடியாது. எங்க ஊரில் இருந்து மகாராஷ்டிராவில் பல நூறு வருடமாக எம் மக்கள் வாழ்கிறார்கள். அவங்க, பச்சை மகாராஷ்டிரர் எனச் சொல்ல முடியுமா? எங்களுக்கு, தமிழ்நாட்டை ஆளத் தெரியும். நீங்க உங்க வேலையைப் பாருங்கள்" என்றார்.


ஆளுநருக்கு அதிமுக காவலா? அதிமுகவுக்கு ஆளுநர் காவலா?

ஆளுநரைப் பற்றி சட்டப்பேரவையில் பேசக்கூடாது என்று பேரவை விதிகளை 1999ஆம் ஆண்டு மாற்றியது திமுக என்று அமைச்சர் ஜெயக்குமார் தெரி வித்துள்ளார். இது உண்மையா என்பதை திமுக விளக்கட்டும். ஆனால், அந்த விதிகளை திமுக ஏன் மாற்றியிருக்கும் என்பதற்கு மட்டும் காரணம் எல்லோருக்கும் தெரியும்.

1993ஆம் ஆண்டு அன்றைக்கு முதல்வராக இருந்த ஜெயலலிதா மற்றும் அவருடைய தோழி சசிகலாவின் ஆட்டம் கட்டுப்படுத்த முடியாத அளவுக்கு போய்க்கொண்டிருந்த நேரம். தமிழக ஆளுநராக நியமிக்கப்பட்டார் சென்னாரெட்டி. ஆந்திராவில் மூன்றுமுறை முதல்வராக இருந்த அவரை, அந்த மாநில அரசியல் காரணமாக ஆளுநராக நியமித்தார் பிரதமர் நரசிம்மராவ். 1993 ஆகஸ்ட் மாதம் சென்னை எழும்பூரில் உள்ள ஆர்.எஸ்.எஸ். அலு வலகத்தில் சக்தி வாய்ந்த குண்டு வெடித்தது. ஆளுநராக இருந்த சென்னாரெட்டி பதறியடித்து ஓடிவந்து நேரடியாக கள ஆய்வு செய்தார். ஆளுநர் அங்கு சென்றதற்கு, ஜெயலலிதா கடுமையான ஆட்சேபணை எழுப்பினார். ஜெயலலிதா விட்டுவிடவில்லை
அதைத் தொடர்ந்து ஆளுநர் மாநில அரசு அதிகாரத்தில் தலையிடுவதாக ஜெயலலிதா பலமுறை குற்றம்சாட்டினார். அவரை ஜெயலலிதா மரியாதைக்குக் கூட சந்திப்பதில்லை. இதற்கு காரணம் ஜெயலலிதாவுக்கு எதிராக சுப்பிரமணியன் சாமி வழக்குத் தொடர மேற்கொண்ட முயற்சிகளுக்கு ஆளுநர் ஒத்து ழைப்பு கொடுத்தார். சுப்பிரமணியன் சாமி கொடுத்த புகார் மனுக்களைப் பெற்றுக் கொண்டது மட்டுமின்றி, அவற்றை விசாரிக்கவும் தொடங்கிவிட்டார்.

அதைத் தொடர்ந்து, ஆளுநருக்கு உரிய மரியாதையை ஜெயலலிதா கொடுப்பதில்லை என்ற விமர்சனம் பரவத்தொடங்கியது. எனவே, 1995ஆம் ஆண்டு தமிழக சட்டப்பேரவையில் ஆளுநரை ஏன் சந்திப்பதில்லை என்பதற்கு அபாண்டமான காரணத்தை வெளியிட்டார் ஜெயலலிதா. ஆளுநர் மாளிகைக்கு ஒருமுறை சென்றபோது, ஆளுநர் தன்னிடம் தகாத முறையில் நடந்துகொண்டதாக பேரவையிலேயே தெரிவித்தார். இதையடுத்து அன்றைக்கு நிதிய மைச்சராக இருந்த நெடுஞ்செழியன் ஆளுநரைக் கண்டித்து சட்டப்பேரவையில் தீர்மானம் கொண்டுவந்தார். அந்தத் தீர்மானத்தின் மீது விவாதம் நடத்தப்பட்டு, அது நிறைவேற்றப்பட்டது.

ஆனால், இப்போதைய ஆளுநர் பன்வாரிலால் புரோகித்தை அதிமுக அரசு எதிர்க்க அஞ்சுகிறது. அவர் சட்டப்படிதான் ஆய்வு நடத்துவதாக முதல்வரும் அமைச்சர்களும் சப்பைக்கட்டு கட்டுகிறார்கள். ஆளுநரோ ஒருபடி மேலே போய் எதிர்க்கட்சிகளை நேரடியாகவே மிரட்டும் தொனியில் அறிக்கை வெளி யிடுகிறார்.

இதைக் கண்டிக்க வேண்டிய அதிமுக அமைதியாக இருக்கிறது. ஆனால், மாநில சுயாட்சிக்காக தொடர்ந்து குரல் எழுப்பும் திமுக ஆளுநரைக் கண்டித்து தீவிரமாகப் போராடுகிறது. திமுகவின் போராட்டத்தை அடக்க ஆளுநரே நேரடியாக அதிகாரத்தை கையில் எடுக்கிற அளவுக்கு போயிருக்கிறார். தனது பணிகளைத் தடுத்தால் 7 ஆண்டுகள் சிறை என்று அவர் மிரட்டியிருக்கிறார்.

நெருக்கடி நிலையில் மிசா சட்டத்துக்கே பயப்படாத கட்சி திமுக. ஆளுநரின் மிரட்டலுக்கெல்லாம் பயப்படாது என்று மு.க.ஸ்டாலின் தெளிவாக அறி விதார். இந்த விவகாரத்தை பேரவையில் பேச முயற்சித்தபோது ஆளுநரைப் பற்றிப் பேச பேரவை விதிகளில் இடம் இல்லை என்று சபாநாயகர் தனபால் கூறுகிறார்.

சபாநாயகரின் இந்த மறுப்பு விவாதம் ஆனவுடன், இப்போது, ஆளுநரைப் பற்றி பேச தடைவிதிக்கும் விதிகளை மாற்றியதே திமுகதான் என்று ஜெயக்கு மார் கூறியிருக்கிறார். 1999 ஆம் ஆண்டு திமுக இந்த விதிகளைத் திருத்தியதாக ஜெயக்குமார் கூறுகிறார். அப்படியானால் இது மாற்றமுடியாத விதி அல்லவே. 1999 ஆம் ஆண்டு ஆளுநராக இருந்தவர் ஜெயலலிதாவின் தோழியான பாத்திமா பீவிதான். அவருக்கு எதிராக பேசுவதை ஏன் திமுக விரும்பவில்லை என்பது புரியவில்லை. அதையும்கூட ஜெயக்குமாரே கூறியிருக்கலாம். அனேகமாக அதிமுகவினர் யாரும் ஆளுநரை அசிங்கமாக பேசிவிடக்கூடாது என்பதற்காக திமுக செய்திருக்கலாம் என்றுகூட நினைக்கத் தோன்றுகிறது.

ஆளுநரைப் பற்றிப் பேசத்தான் பேரவை விதிகளில் இடமில்லை. சரி போகட்டும். எஸ்.வி.சேகரைப் பற்றி பேசவும், குட்கா ஊழலைப் பற்றி பேசவும்கூட ஏன் சபாநாயகர் தடை விதித்தார் என்பதற்கும் அமைச்சர் ஜெயக்குமார் விளக்கம் கொடுப்பார் என்று எதிர்பார்க்கலாமா?


இந்த  நூற்றாண்டின் மாபெரும் சந்திர கிரகணம்- மலேசியர்களும் காணலாம்.

கோலாலம்பூர்,

இந்த நூற்றாண்டின் மிகக் கூடுதலான நேரம் நீடிக்கக்கூடிய சந்திரக் கிரகணத்தை மலேசியா மக்களும் கண்டு களிக்க இயலும். சந்திரன், செவ்வாய் கிரகம், மற்றும் பால்வீதி மண்டலம் ஆகியவை ஒன்றன் பின் ஒன்றாக காட்சி தரக் கூடிய மிக அபூர்வமான விண்வெளி நிகழ்வாக இது திகழ்கிறது.

Read More: Malaysia Nanban Tanil Daily on 12.7.2018


புருஷன் பொண்டாட்டி போல இருந்தோம்.. என்ன செய்ய... ஜெயக்குமார் கலகல பேச்சு

சென்னை:

புருஷன் - பொண்டாட்டி போல இருந்தோம்... ஆனா காலத்தின் கட்டாயம் இன்னைக்கு டைவர்ஸ் வாங்க வேண்டிய அவசியம் வந்துவிட்டது என்று அமைச்சர் ஜெயக்குமார் தெரிவித்துள்ளார். கடந்த புத்தாண்டு முதல் பிளாஸ்டிக்கை உபயோகிக்க கூடாது என்று அரசு உத்தரவு போட்டுவிட்டது. ஆனால் தமிழக அரசின் உத்தரவை ரத்து செய்யக்கோரி தமிழ்நாடு பிளாஸ்டிக் உற்பத்தியாளர்கள் சங்கம் சார்பில் ஹைகோர்ட்டில் கேஸ் போடப்பட்டது.

ஆனால் இதனை கோர்ட் தள்ளுபடி செய்துவிட்டது. அத்துடன் எல்லா வகை பிளாஸ்டிக்குக்கும் தடை விதிக்க வேண்டும் என்றும் அறிவுறுத்தியது. இந்நிலையில், தமிழக மீன்வளத்துறை அமைச்சர் ஜெயக்குமார் செய்தியாளர்களிடம் பிளாஸ்டிக் ஒழிப்பு குறித்து பேசினார். அப்போது, "எத்தனையோ வரு ஷங்களாக மனிதனோடு ஒன்றி இருந்ததுதான் பிளாஸ்டிக். மக்களும், பிளாஸ்டிக்கும் கிட்டத்தட்ட கணவன் - மனைவி போல இருந்தார்கள். காலத்தின் கட்டாயம் டைவர்ஸ் வாங்க வேண்டிய நிலைக்கு வந்துவிட்டது.

ஆனால் அரசு எல்லா பிளாஸ்டிக்கையும் ஒழிக்க சொல்லியுள்ளது உண்மையிலேயே இது வரவேற்கத்தக்க ஒன்றுதான். அதனை அரசு கண்டிப்பாக ஆராயும். அதே சமயத்தில் எல்லா வகை பிளாஸ்டிக்கிற்கும் முழுமையாக தடை விதிப்பது என்பது ஒரே நாளில் சாத்தியம் கிடையாது" என்றார்.


சுதீஸ் என்னுடன் பேசினார், என்னவென்று கேட்டேன்... -துரைமுருகன்

விஜயகாந்தின் மைத்துனர் சுதீஸ் என்னுடன் பேசினார். என்னவென்று கேட்டேன். நாங்கள் அதிமுக கூட்டணியிலிருந்து விலகி உங்களோடு வர விருப்பப்படுகிறோம்.  எங்களுக்கு நீங்கள் சீட் தரவேண்டும் எனக் கேட்டார். அதற்கு நான் எங்கள் தலைவர் ஊரில் இல்லை.  இரண்டாவது, சீட் கொடுப்பதற்கு எங்களிடம் சீட் இல்லை. எல்லோருக்கும் கொடுத்துவிட்டோம்.  ஆக நீங்கள் எங்களுடன் வருவதாகக் கூறினீர்கள், அதன்பின் அங்கே போகிறீர்கள் இப்படி செய்தால் நாங்கள் என்ன செய்வது, மன்னிக்கவேண்டும் எனக் கூறிவிட்டேன்.
வீட்டிற்கு வந்தபிறகு முன்னாள் சட்டப்பேரவை உறுப்பினர் முருகேஷன் வந்திருந்தார்கள் அவரிடமும் நான் இதையேதான் கூறினேன். எங்களிடம் சீட் இல்லை, இப்போது வந்து என்ன பிரயோஜனம் எனக் கேட்டேன். ஏன் அங்கிருந்து வருகிறீர்கள் எனக் கேட்டேன். அதற்கு அவர்கள் கூறிய பதில் சரியானதாக தெரியவில்லை. இந்த பேச்சுவார்த்தையில் ஜெகத்ரட்சகன்,  ராணிப்பேட்டை காந்தி உடனிருந்தனர்.

நான் தெளிவாக கூறிவிட்டேன், எங்களிடம் கொடுப்பதற்கு சீட் இல்லை என்று. சீட் கொடுப்பதற்கான அதிகாரம் என்னிடம் இல்லை, தலைவரிடம்தான் இருக்கிறது. எங்கள் தலைவரிடம் நான் கண்டிப்பாக விவாதிப்பேன். அவருக்கு ஃபோன் பண்ணேன் லைன் சரியாக கிடைக்கலை. இதற்கு அப்பாற்பட்டு இருக்கிறார் அப்படினு ஒரு பொண்ணு  சொல்லிட்டு இருக்கு. அதுக்கப்புறமும் தொடர்பு கொண்டேன், தூங்குகிறார் என்றார்கள். நான் பரவாயில்லை அது ஒன்றும் பெரிய அவசரம் இல்லை எழுப்ப வேண்டாம் எனக் கூறிவிட்டேன். நைட் வருவார் அவரிடம் பேசுவேன்.


இலங்கையில் முதலமைச்சருக்கு ஆதரவாக மக்கள் பேரணி...!

ஈழத்தமிழர்கள் நிறைந்த வட இலங்கை முதலமைச்சர் விக்கினேசுவரனை பதவியிலிருந்து விரட்ட சிங்கள இனவாத தென்பகுதிக் கட்சிகள் முனைப்பு காட்டுவது அம்பலத்துக்கு வந்துள்ளது. வடக்கு மாகாணம் முழுவதும் முதலமைச்சருக்கு ஆதரவாக பேரணி நடத்தி, தங்கள் உணர்வை வெளிப்படுத் தியுள்ளனர். தமிழீழ மக்களின் தாயகப்பகுதியான இலங்கையின் வடக்கு, கிழக்கு மாகாணங்களில் தனித்தனியாக மாகாணசபைகள் ஆட்சிசெய்துவருகின்றன. கிழக்கு மாகாணத்தைப் பொறுத்தவரை, தமிழீழ மக்களிலும் இந்துக்கள், இசுலாமியர்கள் தனித்தனி இனங்களைப் போல பிரிந்து அரசியல் கட்சிகளாகச் செயற்பட்டுவருகின்றனர். இத்துடன் சிங்களர்களும் கணிசமாக தமிழர்களுடன் வாழும் இந்த மாகாணத்தில் இந்து தமிழர் கட்சிகள், இசுலாமியத் தமிழர் கட்சிகள், சிங்களருக்கான கட்சிகள் என மூன்றுவிதமான அரசியல் சக்திகள் செயல்பட்டு வருகின்றன. இந்த மாகாணசபையின் முதலமைச்சராக இலங்கை முசுலிம் காங்கிரசின் சைனுலாபுதீன் இருந்துவருகிறார். தமிழ்த் தேசியக் கூட்டமைப்பின் தண்டாயுதபாணி, எதிர்க்கட்சித் தலைவராக இருக்கிறார். வடக்கு மாகாணத்திலோ எந்தக் கட்சியையும் சாராத, இலங்கை உச்ச நீதிமன்றத்தின் முன்னாள் நீதிபதி விக்கினேசுவரன், முதலமைச்சராக உள்ளார். கடந்த சில வாரங்களாகவே விக்கினேசுவரனை மையமாக வைத்து, வடக்கு மாகாண அரசாங்கத்தில் குழப்படி நடந்துவருகிறது. நான்கு கட்சிகளின் கூட் டணியான தமிழ்த் தேசியக் கூட்டமைப்பின் நான்கு பேர் அமைச்சர்களாகப் பணியாற்றிவரும் நிலையில், மாகாணசபையின் கூட்டங்களிலேயே அரசாங் கத்துக்கு எதிராக, கூட்டமைப்பின் உறுப்பினர்களில் சிலர், புகார்களை எழுப்பினர். கூட்டமைப்பின் தலைமையைப் போல இருக்கும் தமிழரசுக் கட்சியைச் சேர்ந்தவர்களே, இதில் முன்னணியில் இருந்துவருகின்றனர். இத்துடன் அமைச்சர் பதவி கிடைக்காத சிலரும் விக்கினேசுவரன் அரசின் செயல்பாடுகளைக் குறைகூறிக்கொண்டு இருக்கின்றனர். காரணம், கட்சி அரசியல் செய்பவர்களின் கைப்பாவையாக விக்கினேசுவரன் செயல் படவில்லை என்பதே! முள்ளிவாய்க்கால் துயரத்துக்குப் பின்னர், வடக்கு மாகாணத்தில் மன்னார், யாழ்ப்பாணம், வவுனியா, கிளிநொச்சி, முல்லைத்தீவு மாவட்டங்களில் தமிழ் மக்களின் மீள்குடியேற்றம், சகஜவாழ்வு, மறுசீரமைப்பு தொடர்பாக வடமாகாண அரசின்சார்பிலும் ஓரளவுக்காவது பணிகள் மேற் கொள்ளப்பட்டு வரு கின்றன. இந்தியாவில் உள்ள மாநகராட்சி, நகராட்சி அளவுக்கே அதிகாரம்படைத்த இந்த மாகாணசபைக்கு, இலங்கை (மத்திய) அரசிடமிருந்து குறைந்த பட்ச நிதியுதவிகூடக் கிடைக்காதநிலையில், புலம்பெயர்ந்த ஈழத்தமிழர் அமைப்புகளின் உதவிகளையும் பெற்று, மறுவாழ்வுப் பணிகளைச் செய்து வருகிறது. விக்கினேசுவரன் வீட்டு முன்னால் மக்கள் ஒரே கூட்டணியாக இருந்தாலும் தமிழ்த் தேசியக் கூட்டமைப்பின் நான்கு கட்சிகளும் பிற கட்சியின் அமைச்சர்கள் மீது வெளிப்படையாக விமர் சனங்களை முன்வைத்தனர். அதுவே புகார்கள் ஆகி, குற்றச்சாட்டுகளாக மாறி, மோசடிக் குற்றச்சாட்டுவரை போனது. இது பற்றி முதலமைச்சர் விக்கி னேசுவரன் விசாரணைக் குழு ஒன்றை அமைத்து, அதன் அறிக்கையும் மாகாணசபைக் கூட்டத்தில் தாக்கல்செய்யப்பட்டது. அதில் சுகாதாரத் துறை அமைச்சர் சத்தியலிங்கம், மீன்வளத் துறை அமைச்சர் டெனீஸ்வரன் ஆகியோர் மீது குற்றஞ்சாட்டியவர்கள் விசாரணையின் போது ஆஜராகவில்லை. மறைமுக மிரட்டலுக்குப் பயந்துதான் புகார்கூறியவர்கள் விசாரணையில் சாட்சிசொல்ல வரவில்லை என்று கூறப்பட்டது. மற்ற இருவரான விவசாய அமைச்சர் ஐங்கரநேசன், கல்வியமைச்சர் குருகுலராஜா ஆகியோர் பதவிவிலகவேண்டும் என்று அந்த விசாரணை அறிக்கையில் தெரிவிக்கப்பட்டது. இது குறித்து மாகாணசபையில் காரசாரமாக விவாதிக்கப்பட்டது. அதன் முடிவில், முந்தைய இருவரையும் ஒரு மாதத்துக்கு அலுவலில் இருந்து ஒதுங்கியிருக்கும்படியும் பிந்தைய இருவரையும் பதவியிலிருந்து விலகுமாறும் கூறிய விக்கினேசுவரன், எவர் மீதும் உறுதியான குற்றச்சாட்டையும் வைக்கவில்லை; குற்றம் இழைக்கவில்லை என்றும் கூறாமல், அந்தரத்தில் தொங்குவதைப் போல நிலையெடுத்தார். இது ஒரு பக்கம் என்றால், இலங்கை தமிழரசுக் கட்சித் தரப்பு, தங்களால் முதலமைச்சர் ஆக்கப்பட்ட விக்கினேசுவரன், தங்களின் விருப்பப்படி அமைச்சர்கள் ஐங்கரநேசனையின் குருகுலராஜாவையும் பதவியிலிருந்து நீக்கமறுக்கிறாரே என கோபம் கொண்டது. உச்சகட்டமாக, தமிழ்த் தேசியக் கூட்டமைப்பின் மாகாணசபை உறுப்பினர்கள் 30 பேரில் 15 பேர் முதலமைச்சர் விக்கினேசுவரனுக்கு எதிராக வடமாகாண ஆளுநரிடம் நம்பிக்கையில்லாக் கடிதத்தைக் கொடுத்தனர். அதையடுத்து விக்கினேசுவரனுக்கு ஆதரவாக கூட்டமைப்பின் மீதமுள்ள 15 உறுப்பினர்கள் கடிதம் கொடுத்தனர். எதிர்க்கட்சிகளுக்கு எட்டு உறுப்பினர்கள் இருக்கும்நிலையில், விக்கினேசுவரனின் பதவிக்கு ஆபத்து ஏற்படும் நிலை ஏற்பட்டது. திடீர்த் திருப்பமாக, முதலமைச்சர் விக்கினேசுவரனுக்கு ஆதரவு தெரிவித்து, யாழ்ப்பாணம், வவுனியா, முல்லைத்தீவு, கிளிநொச்சி மாவட்டங்களில் மக்கள் தன்னெழுச்சியாகத் திரண்டு பேரணி நடத்தினர். இதனால் விக்கினேசுவரனைக் கவிழ்த்துவிட்டு, தற்போதைய அவைத்தலைவரான சி.வி. கே.சிவஞானத்தை முதலமைச்சராக்கலாம் எனத் திட்டமிட்டிருந்த தமிழரசுக் கட்சி தரப்பு அமைதியாகிவிட்டது. தமிழ்த் தேசியக் கூட்டமைப்பின் மற்ற மூன்று கட்சிகளின் சார்பில் டெலோ செல்வம் அடைக்கலநாதன் , ஈபிஆர்எல்எஃப் சுரேஷ் பிரேமச்சந்திரன், ப்ளாட் தர்மலிங்கம் சித்தார்த்தன் ஆகியோர், முதலமைச்சராக விக்கினேசுவரனே நீடிக்கவேண்டும் என்று அவரிடம் நேரில் வலியுறுத்தியுள்ளனர். வட மாகாணத்தின் இந்து, கிறித்துவ சமயப் பெரியவர்களும் விக்கியிடம் இதே கருத்தை வலியுறுத்தியுள்ளனர். இந்த நிலையில் நேற்று தன்னைச் சந்தித்த ஆதரவாளர்களிடம் பேசிய முதலமைச்சர் விக்கினேசுவரன், தனக்கு எதிராக கொழும்புவில் இருந்தே சதி செய்யப்படுவதாகக் குறிப்பிட்டுள்ளார். தமிழரசுக் கட்சியில் குறிப்பாக தமிழ்த் தேசியக் கூட்டமைப்பின் பேச்சாளராக இருக்கும் சுமந்திரன் எம்.பி.யின் தரப்பினரே, விக்கினேசுவரனுக்கு எதிராக கொடிபிடித்து வருகிறார்கள். கொழும்பை மையமாகக் கொண்டே இயங்கிவந்த சுமந்திரன், இலங்கை எதிர்க்கட்சித் தலைவரான சம்மந்தனுக்கும் தமிழரசுக் கட்சியின் தலைவரான மாவை சேனாதிராசாவுக்கும் நெருக்கமானவர் என்பதாலேயே, அவருக்கு கடந்த நாடாளுமன்றத் தேர்தலில் வாய்ப்பு வழங்கப்பட்டது. அவர் எம்.பி.ஆனதுடன், கட்சியின் செய்தித்தொடர்பாளர் எனும் பதவியைப் பெற்றார். தொடர்ந்து கட்சியில் அவருடைய கை ஓங்கியபடி உள்ளது. ராஜபட்சே, ரனில், மைத்திரி மூவரில் யாராக இருந்தாலும் சுமந்திரன் தரப்பு இணக்கமாகவே செயல்பட்டுவருகிறது என்பது தமிழ்த் தேசியக் கூட்டமைப்பில் உள்ள மற்ற கட்சிகளின் குற்றச்சாட்டு. விடுதலைப்புலிகளின் ஆயுதப்போராட்டம் அழித்தொழிக்கப்பட்ட பிறகு, வடக்கு மாகாண மக்களின் பரவலான ஆதரவைப் பெற்ற ஒருவராக விக் கினேசுவரன் உருவாகிவருவதை, சிங்கள இனவாத கொழும்பு ஆட்சியாளர்கள் சிறிதும் சகித்துக்கொள்ளவில்லை. முன்னாள் படைத்தளபதியும் இப் போதைய இலங்கை அமைச்சருமான சரத் பொன்சேகா உட்பட பலரும் விக்கினேசுவரன் மீது பகிரங்கமாக எதிர்க்கருத்தைக் கூறிவருகிறார்கள் என்பது குறிப்பிடத்தக்கது.


அனைத்துலக இளம் ஆய்வாளர் கண்காட்சி. சுங்கை சோ தமிழ்ப்பள்ளிக்கு 2 தங்கப் பதக்கங்கள்.

(எஸ்.எஸ்.பரதன்) சுங்கை சோ,

தலைநகர் மாநாட்டு மையத்தில் அண்மையில் நடைபெற்ற மூன்றாவது அனைத்துலக இளம் ஆய்வாளர்கள் கண்காட்சியில் உலுசிலாங்கூர் சுங்கை சோ தமிழ்ப் பள்ளி மாணவர்கள், ஆரம்பப் பள்ளிகள் பிரிவில் இரு தங்கப் பதக்கங்களை வென்று சாதனை படைத்துள்ளனர். பாலர் பள்ளி முதல் ஆறாம் ஆண்டு வரைக்குமான ஆரம்பப் பள்ளிகளுக்கான பிரிவில் 25 தமிழ்ப் பள்ளிகளைச் சேர்ந்த 70 குழுக்கள், 31 தங்கப் பதக்கங்களையும், 32 வெள்ளிப் பதக்கங்களை யும் 7 வெண்கலப் பதக்கங்களையும் வென்று தமிழ்ப் பள்ளிகளுக்கு பெருமை சேர்த்துள்ளனர்.

Read More: Malaysia Nanban Tamil Daily on 6.5.2019